FUTUNA - Directorio de Entidades Erakundeen direktorioa\nPosted on 7 August 2018 22 August 2018 by auxiliar\nNafarroako Tutelar Fundazioa\nHelbidea: Marcelo Celayeta Etorbidea, 114, 1. ezk. 31014 Iruñea.\nPosta elektronikoa: fundaciontutelarnavarra@gmail.com\nTelefonoa: 948 57 59 42 / 626 35 03 56\nWeb: http://www.futuna.es/ (lehio berri batean irekitzen da)\nANFAS erakundeak sortutako irabazi-asmorik gabeko elkarte bat, honako helburu hau duena: ziurtatzea, tutoretzaren bidez, desgaitasun intelektualen bat duten pertsonek behar bezala gobernatzen dutela beren bizia eta erabateko parte-hartzea dutela gizartean; helburu horri begira, haien bizi-kalitatea hobetzeko behar diren laguntzak eskaintzen zaizkie.\nArreta eskaintzea eta aholkuak ematea, profesionaltasunez, epeltasunez eta kalitatez, desgaitasunen bat duten pertsonei eta haien familiei.\nTutoretzapean dauden pertsonen ondasunak administratzea eta haien eskubideak eta bizimodu duinak zaintzea.\nArlo juridikoan, ekonomikoan, psikologikoan eta sozialean adituak diren 12 pertsona ari dira lanean gurean, baita tutoretzan aritzen diren boluntario-talde zabal bat ere.\nDesgaitasun intelektuala edo garapenekoa duten pertsonak, baldin eta judizialki ezintasun partziala edo osoa aitortu badiete, edo hala gertatzeko aukera dutenak, eta haien familiak.\nDesgaitasun intelektuala edo garapenekoa izatea. Judizialki ezintasun partziala edo osoa aitortua izatea, edo hala gertatzeko aukera izatea.\nPosted in 18-65 urte, 65 urte gorakoak, Arreta adinak, Boluntariotza, Boluntariotza BAI, Desgaitasun kognitiboa, edo garapeneko desgaitasuna, Desgaitasuna, Erakundeak, Familiarentzako arreta, Harrera/Arreta soziala, Jarduketa esparrua, Nafarroa, Sentsibilizazioa, Zerbitzuak\nAurrekoHiru Hamabi 3/12


Zortzi finalistak, Anaitasunan | El Diario Vasco\nBertsolariak, larunbatean bertsozaleak egongo diren tokian.\nLarunbatean Nafarroako Bertsolari Txapelketaren finala jokatuko duten bertsolariak Iruñeko kiroldegian elkartu dira\nEL DIARIO VASCO Martes, 4 abril 2017, 11:06\nIruñeko Anaitasuna kiroldegira itzuliko da datorren larunbatean, apirilak 8, 43. ediziora heldu den Nafarraroako Bertsolari Txapelketa, finala bertan jokatzera. Han jokatu zen azkena 2013koa izan zen, 2015ekoa, erakundeen aldetiko babes nahikoaren faltan, Elizondon egin zelarik. 2017 honetan, baina, behar bezainbesteko babesa eta bultzada jaso du Nafarroako Bertsozale Elkarteak nafar erakundeen aldetik Anaitasunara itzultzeko.\nNafarroan egiten den euskarazko kultur ekitaldirik esanguratsuenetako bat izan ohi da Bertsolari Txapelketako finala, eta hala izango da aurtengoan ere, noiz eta 20. Korrika Iruñean amaitu bezperan... Giro horretan ariko dira, 17:00etatik aurrera, zortzi finalistak: Julio Soto Ezkurdia (Gorriti, 1987); Xabi Maia Etxeberria (Elizondo, 1981); Eneko Fernandez Maritxalar (Lesaka, 1977); Eneko Lazkoz Martinez (Etxarri Aranatz, 1983); Aimar Karrika Iribarren (Auritz, 1988); Ander Fuentes Itturri (Zubieta, 1979); Xabier Terreros Gartzia Terre (Lesaka, 1981) eta Julen Zelaieta Iriarte (Bera, 1980).\nAurten, orain bi urteko finalean bezala, ez dago emakumerik azken saioan, baina txapelketa honetan zein historian zehar Nafarroan bertsotan aritu den emakumeek izango dute ohorezko tokia oholtzan, Luzia Goñi 89 urteko Aizarozko bertsolariak jarriko baitio txapela irabazleari.\nTxapela ez da ordea jokoan izango den sari bakarra. Udazkenean abiatuko den Bertsolari Txapelketa Nagusian ariko diren bost nafar ordezkariak nortzuk diren zehazteko ere balioko du finalak: lehen bost sailkatuek Txapelketa Nagusian parte hartzeko eskubidea izango dute.\nNafarroako 43. Bertsolari Txapelketa otsailaren 18an abiatu zen, Tafallan. Ordutik, zortzi plazatan gelditu da (Tafalla, Auritz, Lakuntza, Irurita, Uharte, Bera, Antsoain eta Agoitz), 1.500 entzule inguru bilduz. Ipar, hego, mendebalde eta ekialde, bertsolaritza Nafarroako bazter ugaritara eramateko apustua egin du aurten Nafarroako Bertsozale Elkarteak, arrakastaz. Hori guztia ez litzateke posible bertsolaritzaren inguruan lanean ari diren gai-jartzaile, epaile, eta hamarnaka bolondresen ekarpenarik gabe, adierazi dute.\n35 bertsolarik eman dute aurten txapelketan izena, inoizko kopuru handiena. Lehen aldiz parte hartzen zuten bederatziek kanporaketa jokatu zuten iazko abenduan Iruñean, eta lauk egin zuten han aurrera. Ondorioz, 30 izan dira azkenean txapelketan parte hartu dutenak. Behin final-laurdenak eta finalaurrekoak jokatuta, aipatu zortziak dira finalean izango diren bertsolariak, txapelaren lehian.\n18 euroko prezioa dute sarrera arruntek, eta 12 eurokoa 16 urtetik beherakoen eta Bertsozale Elkarteko bazkideen sarrerek. Nafarroako zenbait zuzeneko salmenta puntutan ez ezik, ondorengo bideetatik eskuratu daitezke: www.bertsosarrerak.eus atarian, larunbat goizera arte eta larunbatean bertan, Anaitasunako leihatiletan, 11:00etatik 13:30ak arte, eta 15:00etatik 17:00etara.\nAnaitasuna Kiroldegiko ateak 16:00etan irekiko dira. Nafarroako Bertsozale Elkarteak denborarekin joateko gomendioa egin nahi du, jende asko batuko garelako, eta azken orduan trabarik egon ez dadin.\nDenetariko familia ereduak, 'Ur Handitan' saioan 'Allí Abajo' gana la partida a 'Sé quién eres' un lunes más


Simetriatik asimetriara, euskara ardatz bihurtuz - Debagoiena - Goiena.eus\nSimetriatik asimetriara, euskara ardatz bihurtuz\nJokin Etxebarria 2018-11-23 08:30\nGaur hasita, 11 egunez, euskara norbanakoen bizitzaren zentralitatera eramatea helburu, Euskaraldiak 'ahobizi'-ekin eta 'belarriprest'-ekin beteko ditu herriak. Ariketa soziologikoak, baina, hamabigarren egunetik aurrera behar du izan eragina.\nLazkao Txikiri galdetu zioten behin: "Euskararen alde zer egin behar dugu, Joxe Migel? Eta hark, harrituta, erantzun: "Zer egingo dugu, ba... hitz egin!". Gure hizkuntza ohiturak aldatzeko gonbita egiten zigun bertsolari txiki handiak eta proposamen berarekin dator Euskaraldia ekimena.\nHain zuzen, konplexu guztiak gainetik kendu eta euskara ardatz bilakatzeko 11 egun daude aurretik, gaurtik hasita, ahobizi edo belarriprest izanda, hizkuntza norbanakoen bizitzaren zentralitatera eramanda.\nAurreikuspenak gainditu eta herri batzuetan txapa gehiago eskatu behar izan dituzte\nAzken txanpa egundokoa izan da, euskararen olatura igo nahi izan dute askok eta Arrasaten eta Oñatin, adibidez, bakoitzak egindako hautua identifikatzeko balio duten txapak agortu egin ziren eta gehiago eskatu behar izan zituzten. Aurreikuspenak gainditu egin ditu ibarrean Euskaraldiak. "Izen ematea handia izan da, zalantzarik gabe, bai hasieratik, udalerriei dagokienez, 400 herri batzordetik gora eratu baitira, eta baita herritarren izen emateei dagokienez ere. Baina gure benetako ariketa orain hasten da". Arrate Illaro Euskaraldiko koordinatzailearen hitzak dira. Izan ere, izena ematea bada pauso garrantzitsu bat, baina gure egunerokoan euskarari lehentasuna ematea ez da horren erraza.\n2017ko martxoa ezkero\nUrte eta erdi baino gehiago da ekimena diseinatu, ekarpenak jaso eta komunikazio lanketa guztia egiten hasi zirenetik. Iazko azaroaren 23an aurkeztu zuten ekimena, eta, ordutik hona, atxikimendu pila jaso eta aurrerapausoak bata bestearen atzetik eman ditu Euskaraldiak. "Hala ere, Lasarten, Agurainen eta Egia auzoan [Donostia], adibidez, aktibazio dinamikak lehenago egin zituzten eta hori da Euskaraldiaren oinarri eta abiapuntua", dio Arrate Illarok.\nEuskararen ezagutza maila handitzeko lan eskerga egin izan da orain arte, baina, agian, erabilerari ez zaio askorik erreparatu eta gaur egun alde handia dago bi esparru horien artean. "Egotetik egitera badago jauzi handi bat eta 11 egun hauek egitera bultzatu behar duen nolabaiteko ariketa soziala behar dute izan", adierazi du Iker Agirrek, Arrasateko Euskaraldiko koordinatzaileak.\nHamaika-k badauka adiera berezia euskaraz, asko ere adierazten duelako. Hamaika zenbakiarekin jokatu nahi izan da horregatik, eta baita herrietako eta nazional mailako hamaikakoak sortu ere. Leintz Gatzagaren kasua, baina, nahiko bitxia da: herri txikia izanda, hamaikakorik ez dute egin. Hala ere, herritarren zati handi batek ekimenarekin bat egingo du.\nDebagoieneko ahobizi eta belarriprest batzuk, Elgetan, Euskaraldiaren gaineko horma-irudiaren aurrean.\n196.000 izen emate\nIrailaren 20an ireki zen ahobizi edo belarriprest moduan izena emateko epea. Hala ere, herri batzuetan, Euskaraldiak irauten duen egunen barruan ere egongo da izena emateko aukera. Bergaran, adibidez, azaroaren 27 arte dute zabalik epea. Hala ere, datu ofizialen arabera, Euskal Herri osoan 196.000 lagunek agertu dute, era batera edo bestera, ariketa sozial honetan parte hartzeko gogoa. Horietatik, %74k eman dute ahobizi modura jarduteko izena eta %26 arituko dira belarriprest rolean.\nDebagoienean ia 12.000 lagunek eman dute izena eta gehienak 'ahobizi' izango dira\nGipuzkoan izan dira izen emate gehien: 84.000, guztira. Partaideen ezaugarriei dagokienez, izena eman dutenen %63 emakumezkoak izan direla azpimarratu dute, eta, adin tarteak kontuan hartuta, 36 eta 45 urte artekoak dira gehiengo: %28.\nDebagoienari dagokionez, ia 12.000 lagunek eman dute izena. Eta Euskal Herrian gertatu antzera, gehienak ahobizi paperean arituko dira.\n11 egun izango dituzte izena eman duten guztiek euren eta ingurukoen hizkuntza ohiturak aldatzen saiatu eta simetriatik asimetriara eramaten. Hau da, hizkuntza gutxitua nagusira egokitu, eta, beti galtzaile atera beharrean, txikiarendako espazioak bilatzen saiatu eta asimetriarantz, denen egunerokotasunean, euskarari behar duen lekua eman. Barruak astindu eta hamabigarren egunetik aurrera ere, euskara ardatz bilakatu dadin; bestela, Amets Arzallusek dioen moduan, 11 egun hauek kosmetika hutsean geldituko baitira.\nEz etsi, euskaraz eutsi\nHizkuntza ohiturak aldatzerik badago, baina aldaketa horiek adostuta eta besteekin batera egin behar dira. Errotuen dauden ohiturek, jendeak gertu-gertukoekin dituen horiek, arreta eta lanketa bereziak eskatzen dituzte. Lehen pausoa da ahobizi edo belarriprest izateko gertu egotea.\nAhobizi-a: Azaldu ingurukoei zein erabaki hartu duzun, 11 egunetan euskaraz egingo diezula euskara ulertzen duten guztiei, eta ezezagunei lehen hitzak euskaraz egingo dizkiezula, baita hurrengoak ere, euskara ulertzen badute, behintzat. Hurbilekoekin hasi eta ekin inertziak apurtzeari. Gonbidatu lagun eta ondokoak ariketa honetan parte hartzera eta elkartrukatu bizi izan dituzun eta bizitzen ari zaren esperientziak beste parte hartzaileekin. Aztertu aurreiritziak nola gainditu ditzakezun eta baztertu itzazu, euskarak ezustekoz beteko zaituelako. Eta, batez ere, zailtasunen aurrean ez etsi, euskaraz eutsi. Helburuak lortu edo ez, saiatzea merezi duelako, zabaldu ate berriak euskarari.\nBelarriprest-a: Jokaera aktiboa eduki eta adierazi solaskideei euskara jasotzeko prest zaudela. Zuri euskaraz egiteko eskatu eta zuk zeuk ere horrela egin nahi eta ahal bestetan. Baliatu gainontzeko ahobizi eta belarriprest-ekin izango dituzun topaketa eta elkarguneak esperientziak trukatzeko. Tarteka, elkarrizketa elebidunak sor daitezke; egoera bakoitzean zuk nahi duzun hizkuntza erabili, baina eskatu euskaldunei zuri euskaraz egiteko. Zure euskara euskararik onena dela sinistu eta kontuan hartu praktikatzea dela erraztasuna lortu eta eroso sentitzeko bidea. Ariketa honen bidean hamaika lorpen eta beste horrenbeste zailtasun topatuko dituzu, baina ez etsi!, aurreiritziak atzean utzi eta zabaldu zaitez euskarara.\nAriketa hastera goaz\nElena Laka 2018 aza 23 Debagoiena\nEgunak pasa ditugu prestatzen, iragarkiak egiten, izena ematen, txapa jasotzen, txapak banatzen… Eta iritsi gara Euskaraldia hasten den...


Kennacraig Bidaiarien eta Car Ferries\nKennacraig bidaiarien eta auto-ferry txartela prezioak, ordutegiak, txartelak erreserbak eta Kennacraig Port Ellen eta Port Askaig Islay bela informazioa.\nKonparatu erabilgarri Kennacraig ferry txartela prezioak denbora errealean eta merkeena Kennacraig autoa eta bidaiarien ferry eta Kennacraig, Port Ellen eta Port Askaig Islay bela Calledonian Mac Brayne Ferry (Calmac) ferryak berrespena berehalako online erreserbatu. Search pertsonalizatua\nTicket Prezioak eta Erreserbak Book Kennacraig Ferry Sarrerak Calledonian Mac Brayne Ferry (Calmac) ferryak aldez Kennacraig Port Ellen eta Port Askaig Islay bela merkeenak ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Kennacraig bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Kennacraig ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Kennacraig buruz gehiago\nKennacraig West Loch Tarbert, kokatutako gutxi mila Tarbert hegoaldean Kintyre penintsulan herrixka bat da.\nGehienak autoa, merkantzien eta bidaiarien eta Islay trafikoa Kennacraig ibilbidea West Loch Tarbert Port Ellen edo Port Askaig erabiliz ferry by doa. Kennacraig dago 6 km hego nahiko arrantza Tarbert herrian Kintyre Penintsulan of. ibilbide honetan operadoreak Caledonian MacBrayne, batez ere Calmac gisa aipatzen da, eta Eskoziako Gobernua. Calmac Kennacraig Islay hasieran 1970s ibilbidea ebakuntza egin du eta, beraz, geroztik. Caledonian MacBrayne ferryak Kennacraig Port Ellen edo Port Askaig Islay nabigatzen. ibilbidea egiten duten urte osoan ontziak Hebridean uharteetan eta MV Finlaggan dira.\nThe ferry Islay bide nagusia Kennacraig penintsulako West Loch Tarbert, gutxi mila Tarbert hegoaldean Kintyre penintsulan uzten. Udan normal eguneko sailings lau inguruan Kennacraig tik maiztasuna timetabled Islay da ad hoc aldiz lanpetuta sailings eta Obanos, eta horrek ere Islay eta Colonsay arteko lotura bat eskaintzen du astero bela bat osagarri. Islay urte osoan zehar helmuga bat da eta neguan zerbitzua ia udan bezain ona. Islay amaieran, zerbitzuak, normalean zatitzea berdin Port Askaig eta Port Ellen ailegatu artean.\n2001 From zerbitzua tandem diharduten bi ontzi emandako zen 2011 den, MV Hebridean uharteetan eta MV Arrano Isle du. Lehenengoak 1985 Selby Cochranes Yorkshire ere eraiki zen eta 68 auto eraman ditzakete. Bigarrenak Ferguson Ailsa Port Glasgow 1983 ere eraiki zuen eta 76 auto eraman ditzakete. MV Hebridean uharteetan sarrera ibilbidearen gainean aurretik, MV Arrano Isle zuen zerbitzua, neurri handi batean joan bere kabuz geroztik 1993 mantenduz izan. bidaiariaren ikuspuntutik, MV Finlaggan erosotasun guztiak eta instalazio ferry moderno bat espero zenuke itsasontzi fin bat da. Badira zabala bidaiarien egongela espazio bi solairuetan zehar, gehi zabalak "ITSAS" kafetegia da. Windows handiak eta ugariak dira, eta eserlekuak ondo diseinatu eta eroso. Halaber, bada, kanpoko bizkarreko espazio ugari, atzeko aldean, eta, eguraldi ona, Deck 4 aurrealdean, eta atzeko bizkarreko goiko erdian. Badira bidaiarien aulkia erabiltzen egokitzapen gai solairu guztietan igogailu, eta recliner egongela, telebista duen egongela bat, eta maskota eremuetan.\nautoa bizkarreko disko bat irekita atzeko zati batekin espazioa bidez. Auto ostatua da entreplanta bizkarreko ditzake eta zamalanetarako murrizten txertatzeko hazi. geratzen ibilgailu ostatua gehikuntza Arrano eraginkortasunez ordezkatzen uhartea nahikoa eskariaren hazkundea asetzeko izango den ala ez ikusi behar da, baina ez dago inolako zalantzarik beste modu guztietan MV Finlaggan urrats gaitasuna aldaketa bat ekartzen da. Hori nabaria da zubi oso automatizatua, datorren ontziaren alboetan haratago proiektatzen hegoak osoa. beira hegoak aldiz Ontziaren alde behera eskainiz solairuan panelak sorpresa bat bakarrik daude nabarituko bada, berriz, bat zutik.\nIslay bidean MV Finlaggan lehen bela behera West Loch Tarbert. azaleratzen denez locha Jura udaberriko diti ikuspegia sartu, eta manatu zioten horizonte, zure egonaldia Islay osoan izango dute. ur open sartu ahala, paisaiaren berezitasunak aldi berean ireki baxuetan Gigha uhartean Kintyre penintsula zeharkatuz ekialdean; eta bai Gigha eta Kintyre zehar oraindik urrunago Arrano mendian. Begiak zorrotzagoa egiten da Kintyre skyline, Parke eolikoak handiak penintsulako bizkarrezurra behera gain berriagoak gelditzea. Zure Islay iristean hartu dezake iragan zuri margotu kostaldeko Ardbeg, Lagavulin eta Laphroaig en ibilbidea Port Ellen sartu, distilleries bere berdin nicely margotu, baina jada ez dabil, destilategi. Edo zuk Islay Soinua hartu liteke gertutik hegoaldean Jura en ibilbidea amaieran bista Islay bigarren ferry terminal Port Askaig herrian batera. Hau leinu luze batekin zerbitzu bat da. The Islay data 1825 atzera lurrun lehenengo sailings, eta 1876 arabera PS Islay zen ebakuntza ari astean bitan Glasgow Kintyre Islay punta inguruan arbaso gaur egungo CalMac enpresa batek. 1880 batetik ordutegia irla iristeko presarik izan dutenentzat alternatiba bat erakusten du. PS Columba Ezkerreko Glasgow 7.00am at, eta Greenock, Dunoon eta Rothesay at deiak ondoren (besteak beste) iritsi Tarbert 11.45am at. zaldi-marraztuko entrenatzaile ondoren hartu bidaiariak lur estuguneari zehar West Loch Tarbert kai, ez oso urruti, gaur egungo ferry Terminus tik. Hemendik 12.40pm "Swift Steamer" bertan, Gigha, dei baten ondoren, Port Ellen iritsi 3.40pm at edo, astelehenetan, Port Askaig 3.30pm at harrapatzeko zezaketen. bidaia bera egin duzu gaur bada bakarrik litzaidake guztira bidaia denbora ordu pare bat gorde ahal izango. Eta egun errepide moderno eta roll-on, roll-off ferryak aurretik ere han izan ziren, seguruenik epeak 1880 ordutegia zirudien denean nahiko ona aurre. 1960s batez, ahaleginak hobeto eta azkarrago loturak emateko Islay proposamen bat ekoiztu Itsasorako askoz laburragoa zeharkaldia zehar ferry link bat Keillmore mendebaldeko Argyll bestaldean dagoen Jura on Lagg. errepide hobetu bat gertatuz gero, eraiki, ekialdetik Jura aldean, Islay Sound estu osoan ferry link bat Port Askaig konektatu. Zorionez etengabeko Jura lasaitasunaz da, Kennacraig konponbidea azkenean aukeratu ordez. Gehiago azken aldiz ikusi dute proposamena berriro azaleratzen neurri txikiagoan, baina prentsa txostenak iradokitzen hori ezin izan du beharrezko laguntza jarraitu ahal izateko.\nBest Kennacraig Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Calledonian Mac Brayne Ferry (Calmac) bidaiari eta autoa ferryak txartelaren prezioa eta Kennacraig from. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Kennacraig ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Kennacraig ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Kennacraig autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Kennacraig ferry txartela prezioak lortzeko, erabilgarritasuna eta liburu autoa eta bidaiarien ferry Kennacraig sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Kennacraig barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Debekatutako kontakizuna — Manu Robles Arangiz Fundazioa\nAdolfo Muñoz "Txiki", ELA sindikatuko Idazkari Nagusia\nEsaterako, zergak jaisten dizkietenean edota lan erreformak aplikatzen laguntzen dietenean. Unibertsitateak ere, beren jardunaldi, mintegi eta masterrekin, patronalarentzat ari dira lanean beren “balioak” hedatzeko eta sindikaturik gabeko enpresa eredua sozializatzeko. Asmoa da botere politikoak oztopoak kentzen laguntzea. Antolatzen dituzten ekitaldi horietan, instituzioen parte hartze eta babesaz, kosta ahala kosta saihesten da funtsezko gai bat: enpresarien helburu nagusia dirua irabaztea dela, eragitea gobernuek beren esanetara jar daitezen eta, euren laguntzaz, oztopo sindikalak paretik ken ditzaten. Horixe izan da duela gutxi PwC-ko kontsultoreek Bilbon aldarrikatu dutena, Jaurlaritzako eta EAJko arduradunen aurrean: “anomalia” omen da gurean sindikalismo borrokalaria izatea. Esanguratsua eta lotsagabea.\nHaatik, kontakizun hori, borroka egiten duen jendeari izena jartzen diona eta arrakasta sindikalak aintzat hartzen dituena, botereak debekatu egin du.\nThe Guardian egunkari britainiarrak ekainaren 29an argitaratu zuen artikulu batean Michelle Chen New Yorkeko berri-emaileak sindikalismoaren balioa aipatzen zuen. 23 urteko emakume gazte baten istorioa kontatzen zuen; bere eginbehar guztietara iritsi ezinik zebilen: “Newark-eko aireportuko sukaldean lanaldi gogorra, ama den aldetik dituen betebeharrak eta familian zeukan arazo mediku bat. Babesa behar zuen, eta sindikatu batek eman zion”. Chenen arabera, “desberdintasunaren, lan prekarioaren eta Donald Trumpen garaiotan berekoitzat jo izan duten belaunaldi baten frustrazioa kristalizatzen hasi da. Orain, millennial hiperkonektatuek antolakuntza sindikalaren potentziala ezagutu dute”. “Irtenbidea betidanik izan da hor, jendea konturatu ez bada ere: sindikalizazioa”. ELA beti pozten da borroka sindikalak arrakasta lortzen duenean, edonon dela ere; halakoak behar ditugu, eta ezagutarazten saiatu behar gara. Sindikalismo borrokalariak arrakastak partekatu behar ditu.\nEuskal Herrian izan ditugun arrakasta sindikaletan greba funtsezko osagaia izan da. Gobernuak eta patronalak bat datoz langileen miseria hedatzeko estrategian, eta honi aurre egin behar diogu. Sinatu ditugun lan hitzarmenetan soldata igoera handiak jaso dira: % 20, % 30, baita % 54koak ere. Lanaldi murrizketa ikusgarriak… Lanak kanpora ateratzea geldiarazi eta subrogazioa aitortzea lortu dugu. Honek adierazten du aldarrikatzeko tartea badagoela. Greba horiek batzuetan luzatu egiten dira. Baina ez ELAk hala nahi duelako (burugabekeria litzateke); aitzitik, prekarietatea ezartzen dutenek funtsean bi helburu dituztelako: gure jendea esplotatuz diru asko irabazten jarraitu eta inor mugitzea galaraztea; inork ez dezala protestarik egin, inor ez dadila antolatu. Ahul nahi gaituzte, beldurtuta eta zatituta.\nAipatutakoak borroka sindikalaren lorpenak dira. Halere, borroka horren eta gure garaipen edo pozen kontakizuna ez digu botereak egingo. Ez orain, ez inoiz. Euren ekitaldietan gobernuak eta enpresariek elkarri laudorioak botako dizkiete, eta gero eta zailagoa izango da ordezkari publiko bat eta enpresaburu bat bereiztea. Noski, gu ez gaituzte goraipatuko, “zoratuta” baikaude. Ez da gauza txarra zorotasun apur bat halako mundu grisean! Arrakasta sindikalaren kontakizuna, hain garrantzitsua, geuk zabaldu behar dugu, geure bitartekoekin; kolektibo prekarioei azaldu behar diegu sindikatuak beldurra gainditzen laguntzen duela eta, antolatuz gero, aurrera egin daitekeela. Arrakastaz amaitutako kasuek erakusten digute hori.\nELAk lan horretan dihardu, eta borroka horien zerbitzura jartzen ditu bere esku dituen bitartekoak, greba-kutxa barne. Gehienbat emakume diskriminatuz osatutako kolektibo horiengana iritsi nahi dugu. Iritsi, azaldu, afiliatu, antolatu eta borrokatu. Pertsona horiek ahaldundu nahi ditugu; hau ahalmen edo botere kontua da. Indarra duenak ahulari ez dio amore ematen. Ez dago beste misteriorik. Inork ez du esan lan erraza denik; ELAk esaten duena da sindikalismoak ez duela etorkizunik bere jardueraren mamia ez bada prekarietatearen aurkako borroka. Langile prekarioak ordezkatu nahi ditugu, eurentzat baliagarri izan. Horretan datza sindikatu honen zorotasunak; horregatik ez dute onartzen egiten dugun sindikalismoa.\nLHKren azken txostenean esaten da gatazkak gehitu egin direla. Erakunde horrentzat nonbait albiste txarra da hori. ELAren ustez, aldiz, aldarrikapena suspertzen ari delaren adierazgarri da. Albiste ezin hobea, alegia.


ikasbil.eus: Aldizkari Digitala: Nairobi: “Afrikako oroitzapenak”\n“Nik abeletxe bat neukan Afrikan, Ngong muinoen magalean”. "Out of Africa" filmeko lehen sekuentziako esaldi hori, Merly Streep aktoreak esana, betiko geratu da zinearen historian. Filmak izen bereko liburu bat du oinarri, Karen Blixen daniarrak Isak Dinesen goitizenarekin idatzitakoa. Idazlea Nairobi kanpoko abeletxe batean bizi izan zen 1914-1931 bitartean. Gaur egun, etxea museo bihurtuta dago, eta omenaldi egiten dio, batetik, Karen Blixeni, eta, batez ere, azken hamarkadetako film ospetsuenetako bati.\nKaren Blixenen etxe-museoa, Nairobi kanpoaldean.\nBitxia da, baina filma ez zen egin etxe-museo horretan. Alegia, ez zen egin Karen Blixenen bigarren bizileku izan zen etxean. Karen Blixen Kenyara heldu berritan bizi izan zen beste batean baizik, handik kilometro gutxira. Gaur egun etxe hori esne-abeletxe baten zati da.\nFilmaren oinarrian Karen Blixenek eta Denys Finch-Halton ehiztariak izandako maitasun-istorioa dago. Istorioak, egia esan, tarte laburragoa hartzen du liburuan; pentsa, ehiztaria ez da azaltzen liburuko 145. orrialdera arte! Etxe-museoan ehiztariaren benetako argazkiak daude, eta, jakina, ez da filmeko Robert Redford bezain eder eta dotorea.\nKaren Blixenen etxe-museo hori da Kenyako hiriburuko turismo-gune bakarrenetakoa. Nairobira doazen atzerritar gehienak ez dira hirian geratzen; egiten dutena da abiapuntutzat hartu Kenyako parke naturaletan safari-egun batzuk egiteko.\nDena den, Nairobiri egun oso bat eskaintzea ez da eguna alferrik galtzea. Izan ere, ekonomia aldetik, Afrikak duen hiriburuetako bat da. Ez du arkitektura-erakin ospetsurik, etxe-orratz distiratsurik, arropa-marka ezaguneko dendarik, baina kaleak bizirik daude eta badira denda modernoak zentro komertzial batzuetan. Adibidez, Westgate ezagunenean. Eta ezagunena da, bi arrazoiengatik: eskaintza ugaria delako, hori batetik, eta, bestetik, yihadisten erasoak Wesgate-zati bat suntsitu zuelako eta 63 pertsona hil, 2013an. Suntsitutako zatia berrituta dago jada.\nEgun, populazioa oso azkar ari da hazten. 1985ean lortu zituen milioi bat biztanle, eta gaur egun 4 milioi pasatxo izango ditu. Nairobi izenak masai jatorria du: nyorobi , ur freskoa duen tokia, esan nahi du. Britainiar kolonizatzaileek sortu zuten 1899an, Indiako Ozeanoko Mombasa eta Uganda trenbidez lotzean, tarteko pasabide-modura. Uganda garai hartan inguruko Britainiar Erresumako harribitxia zen.\nEgungo Nairobiko gizartea kontraste handikoa da. Badu klase ertain bat, nolabaiteko erosteko ahalmena duena, baina baditu hainbat txabola-auzo behartsu ere, Kibera, adibidez. Edateko urik ez daukate, zaborra edonon, eta bertan bizi dira bizi-baldintza okerrenetan milioi bat lagunetik gora. Txabola-itsaso hau “The constant gardener” filmeko sekuentzia gogor batean ageri da. Eszena horretan golf-jokalari zuri batzuk ageri dira, eskoziarra ematen duen zelai ezin zainduago batean. Kamera pitin bat mugitu eta Kibera txabola-multzoa ikusten zen.\nParkea Nairobiko erdigunean.\nTuristak safari luze baterako astirik ez badu, egun-erdi bat nahikoa du Afrikako fauna ikusteko, hiritik 7 kilometrora baitago Nairobiko Parke Nazionala. Lehoiak ditu, gazelak, hienak, leopardoak, ostrukak, bufaloak, jirafak, zebrak, eta desagertzeko zorian dagoen errinozero beltza, 50 bat errinozero. Karratu-moduko itxitura du parkeak, baina hiru aldetik itxita soilik, laugarrena zabalik, eta, horri esker, animaliak bere kasa ibil daitezke, aske, Kenyako beste parkeetan bezala. Beraz, parkea ez da zoo bat, baizik eta Afrikako parkerik txikienetakoa; bi aldiz Donostia baino handiagoa da, hala ere. Beraz, animaliek badute nahikoa toki patxadan ibiltzeko.\nNairobiko erdigunean, jendea kalean.\nNairobiko Parke Nazionalera joateko “Matatu” izeneko furgoneta erabil daiteke; jendea garraiatzeko furgonetak dira. Matatun ibiltzea egin beharreko zerbait da, baina aurretik bizitza-asegurua eginda. Gidariek ero-moduan gidatzen dute elkarri bidaiariak kentzeko, geltokietara aurrena heltzeko, eta 10 lagun sartzen diren tokian 20 ere bai… Zer egingo diogu: Afrikako ohiko erosotasuna!\nBada Nairobin etxe-orratza dirudien dorre zilindriko bat, 1973an egina. Egin zenean Nairobiren ikonoetako bat izan zen. Goiko terrazak hiriaren eta inguruaren ikusmira ederra eskaintzen du. Dorrea, izatez, Kenyatta Nazioarteko Konferentzia Zentroa da, eta Jomo Kenyattaren omenez deitzen da horrela. Kenyak britainiar izateari uztean lortu zuen independentzia, eta, Jomo Kenyatta daukate independentziaren aitatzat.\nJomo Kenyatta, independentziaren aita.\nAstia izanez gero, merezi du Museo Nazionala bisitatzea. Lorategiak oso ondo zainduta daude, eta, edukiari dagokionez, Kenyako tribuen artea eta ohiturak ezagutzeko aukera eskaintzen du. Eta Thorn Tree Cafe-n zerbait hartzea ere ez dago txarto; han biltzen dira hirira etorritako bisitariak. Eta Masai Azokan artisau-lanen bat erostea ere gaizki ez! Zeinek esan du Nairobin ez dagoela ezer egiteko?\nTanger: Iragan literario baten nostalgia


Jaioberriek anemia izateko arrisku txikiagoa dute, hiru minutu geroago haien zilbor-hestea mozten bada. | Consumer\nJaioberriek anemia izateko arrisku txikiagoa dute, hiru minutu geroago haien zilbor-hestea mozten bada.\nBaztertu egiten da zatiketa hori atzeratzen bada jaioberriko ikterizia izateko arriskua handitu ahal izatea.\narabera: Igandea, 2011ko azaroaren 20a\nJaioberriek aukera gutxiago dute burdin urritasuna izateko eta anemia izateko, baldin eta beren zilbor-hestea jaio eta hiru minutura arte mozten ez bada, Hallandeko Ospitaleko eta Umeako Unibertsitateko (Suedia) zientzialariek egindako azterketa baten emaitzek erakusten dutenez. Ikerketa horren xehetasunak “British Medical Journal” aldizkarian ageri dira.\nKordoiaren ebakiduraren eta burdina-mailekiko balizko arazoen arteko erlazioa aztertzeko hainbat azterketa egin ziren, baina orain lortutako emaitzak kontraesankorrak ziren; izan ere, ikerketa batzuen arabera, zatiketa hori atzeratzeak handitu egin zezakeen jaioberriko ikterizia-arriskua. Hala ere, ikerketa berri horrek dio gortea atzeratzea ez dagoela lotuta ondorio kaltegarri horiekin jaioberriaren osasunean, eta anemia gara ez dezaten laguntzen du.\nIkertzaileek aztertu zuten zenbat atzeratu zen kordoiaren ebakidura lau hilabeteko haurretan, eta erditu ondoren eten bat izan zutenekin alderatu zituzten. Arrisku txikikotzat jotako haurdunaldietatik jaiotako 400 haurri buruzko ikerketak erakutsi zuen ebakidura hiru bat minutu atzeratu zen haurtxoek burdin maila hobea zutela lau hilabete betetzean, eta, beraz, jaioberriko anemia kasu gutxiago hauteman zirela. Ikerlanaren egileen kalkuluen arabera, erditu eta gutxienez hiru minutura neonatoari lotuta uzten bada, odolaren bolumena %35 hobetu daiteke. Gainera, ikerketak ez zuen ikusi ebaketa-atzerapena osasun-ondorio kaltegarriekin lotuta zegoenik.\nErresuma Batuko Obstetra eta Ginekologoen Errege Elkargoak gai horri buruzko azterlan gehiago eskatu ditu, BBCk dioenez, mozketa-uneari buruzko berariazko gomendio bat egin ahal izateko, frogatuta baitago “bizitzako lehen hilabeteetan burdin urritasuna neurogarapenaren atzerapenarekin lotuta dagoela”. “Ez dakigu lehenengo haurtzaroko neurogarapena hobetu ote daitekeen plazeraren transfusioa atzeratzeagatik, baina hipotesi hori ausazko saiakuntza zabalagoetan ikertu beharko litzateke”, diote.\nhaurdunaldi hierro-eu ictericia-eu neonatal-eu parto-eu


Jaime Mendia militante historikoa (ezkerrean) eta lekukoa hartu duen Amets Jordan Arrieta. Argazkilaria: Dani Blanco\nNekatuta, aktiboki apenas, eta jende gaztearengana heldu ezinik ikusten zuten beren burua Ehgameko kide historikoek. Jaime Mendiak 30 bat urte daramatza sexu askapenaren aldeko militantzian, eta mugimendua off egoeran uztea pentsatu zutela kontatu digu, “baina bat-batean Ehgam berpizteko aukera suertatu da, eta oso harro gaude”.\nAmets Jordan Arrieta da lekukoa hartu duen kideetako bat: “Halako ibilbidea egin duen mugimendua ezin genuen hiltzen utzi”. Frankismoaren ostean sexu askapenari lotuta Euskal Herrian sortu zen lehenengo taldea izan zen, duela 45 urte. Durangon elkartu ziren 1976an, ondoren Ehgam izango zen hura amesteko. Hilabete batzuk geroago jaio zen, legaltasun ezatik. Urte hauetan guztietan zabaldu dituen ateak eta eratu dituen sareak nabarmendu ditu Jordanek: “Mugimenduak izen bat du, leku bat du egina, ez gara zerotik abiatzen eta erreferentzialtasuna berreskuratu nahi dugu”.\nUrtetako lana jaso dute herentzian. “Kide berrienak oso kapaz dira aurrera nola egin eztabaidatu eta erabakitzeko –dio Jaime Mendiak–, guk eman diezaiekeguna gure historia da, zer eta nola egin dugun. Edozein mugimendu sozialen gisan, batzuetan indartsu aritu gara, bor-bor, eta bestetan ahulago. Frankismo osteko hastapen haietan jendea oso aktibatuta zegoen; gaur egun baino jende gehiago zegoen armairuan, bai, kolektiboaren ikusgaitasuna txikiagoa zen, baina zeudenak oso aktiboak ziren, jende politizatua, aurpegia emateko prest, ilegala zela jakin arren, poliziak joko zituela jakin arren. 1990eko hamarkada ere bereziki sutsua izan zen, sexu berekoen arteko ezkontza aldarri. Eta behin hori lortuta, pixkanaka lausotzen joan zen jendearen inplikazioa. Orain, eskuin muturraren eta gorroto mezuen gorakadak eskatzen du berriz aktibatzea, belaunaldi gazteek Ehgam berpiztea, gu ez gaudelako horri erantzuteko sasoian”.\nA. Jordan: "Hainbatek badu halako sentipen bat, ideia intoleranteak izatea dela sistemaren kontra joatearen pare, errebelde edo punkia balitz bezala eskuin muturraren ideiak zabaltzea"\n“Askotan iruditzen zaigu beti aurrera egiten dugula, baina emandako urratsak ez dira behin betirako lorpenak, atzera egin dezakegu, erroko aldaketa ez badago”, ohartarazi du Jordanek. Eraso homofobo eta transfoboek azken boladan duten protagonismoa hartu dugu hizpide. Batzuek diote kontzientzia maila altuagoa dagoela gaur egun eta gehiago salatzen dela, lehen ere bazirela erasoak. Beste batzuek, baina, kezkaz begiratzen diote egungo egoerari, eta eskolan egunerokoan dabilen jendearengandik entzundakoa nabarmendu du Jordanek: “Astakeriak esateko legitimitate handia ikusten ari dira ikastetxeetan, atzerakada nabari dute. Erne ibili behar dugula uste dut, aurretik ere hor egongo ziren pentsamolde eta jokabideak izan daitezkeelako, baina ‘nire iritzia da’ esaldiak mozorrotuta publikoki hainbat baieztapen egitea baimentzen denean, bide arriskutsua zabaltzen da. Hainbatek gainera badu halako sentipen bat, ideia intoleranteak izatea dela sistemaren kontra joatearen pare, ur-lasterraren kontra aritzea, errebelde edo punkia balitz bezala eskuin muturraren ideiak zabaltzea. Hori bai arriskutsua!”.\nOro har jendeak pentsatzen duenaren eta errealitatearen artean dagoen disonantzia azpimarratu du Jordan Arrietak. Uste orokorra da berdintasuna lortu dela eta Euskal Herrian oso toleranteak garela, “homofoboa dela gaya jotzen duen hori, konturatu gabe gizarte heteroarautu batean hazi garen heinean denok ditugula jarrera homofoboak. ‘Eskubideak dituzue eta onartzen zaituztet’ pentsatzen du jendeak, baina egunerokoan dinamika asko daude nire sexu joeragatik kanpoan uzten nautenak edota min handia eragiten didatenak, zer esanik ez pertsona transexualen kasuan, adibidez”.\n“Lehen jende asko geratzen ginen gizarteak jartzen zituen mugetatik kanpo –dio Jaime Mendiak–. Ordutik atea pixka bat ireki eta esan digute, ‘nahi baduzue gu bezalakoak izan, sartu eta guk bezalako bizitza egin’, baina nahi edota ezin duenak kanpoan jarraitzen du. Uste dugu gizarte liberalizatua dela gurea, eta nik ikusten dudana da apurtxo bat baino ireki ez duten ate txiki bat”. Atea gurutzatu dutenentzat ere bada sexu askapenaren mugimendua, barruan daudenek maiz gauza asko sakrifikatu behar dutelako, onartuak izateko. “Kultura hegemonikoan sartzeak zoriontsuago egingo gaituela sinetsi dugu, ez sartzea okerrago bizitzea izango dela”, dio Jordanek.\nA. Jordan: "Iruditzen zait Instagramen-eta eraikitzen den LGBT iruditeria oso normatiboa dela. Horren aurrean, garrantzitsua da bertako diskurtso bat eskaintzea, hurbila eta bizitza errealean kokatua"\nKolektiboaren erradiografia: sakabanatua eta despolitizatua?\nSistemak atetxoa ireki eta LGBTIQ+ komunitatea bere arauetara ekartzen duelarik, ez ote den jende bat despolitizatu, indibidualizatu, sakabanatu. Hala sentitzen du Mendiak. Hiri handien idealizazioaz mintzatu zaigu Jordan Arrieta, Madril, Bartzelona, Londresera sexiliatzen direnez, leku horietan sexualki askeago eta zoriontsuago izango direlakoan, sarri lagun eta senideak atzean utziz, sarri euren burua enplegu prekarizatuetara eta alokairu garestietara kondenatuz. “Baina hemen egon bagaude eta hemen sortu behar ditugu sareak”. Eta aurrez aurreko sareez ari da, hezur-haragi. “LGBT pertsonen ikusgaitasuna handiago da gaur egun, baina aldi berean iruditzen zait Instagram eta gisakoetan eraikitzen den LGBT iruditeria oso normatiboa eta heteroarautua dela. Interneten ematen diren harremanak plataforma handietan ematen dira, eta enpresa hauek, diskurtsoa despolitizatu badezakete, despolitizatu egingo dute. Mezu kapitalista eta neoliberal horren aurrean, garrantzitsua da bertako diskurtso bat eskaintzea, hurbila eta bizitza errealean kokatua. Gure espazioak sortu ahal izateko gune izan nahi du Ehgamek, seguru sentitzeko eta gure esperientziak partekatzeko eremu, baina ez dugu soilik jendea artatzeko lekua izan nahi, borroka egin nahi dugu, debate politikoan presente egon, eta eragin”.\nHorretan, zeresan handia izango dute belaunaldi gazteek, ezinbestean. “Gazteez ari garelarik, aipatu beharko genuke batzuetan dugun ezintasuna ikusteko zeintzuk diren beraien beharrak, nondik planteatzen dituzten borrokak. Mugimendu sozial asko daude helduok ez ditugunak ulertzen –aitortu du Jordanek–. Horiek guztiak katalizatzea gustatuko litzaiguke Ehgamen, mugimendu iraultzaile baten parte izan daitezen. Eta honen berri eman diedanean jaso dudana da parte hartu nahi duen gazte asko dagoela”.\nGarai nahasietan, diskurtso argia\nEhgamek hasieratik izan du xede patologizatuak, estigmatizatuak, prekarizatuak, gutxietsiak eta baztertuak diren sexualitate eta gorputzak askatze bidean jartzea, baina fokua identitate sexual jakinetan jarri ordez, iraultza sexuala gizarte guztiarentzako dela gogoratu dute gure solaskideek, eta egitura bera dela jomuga, zapalkuntzak sortzen dituen egitura zishetero patriarkala: “Gure azken helburua ez da hainbeste identitate batzuei gizartean lekutxoa egin eta horiek toleratzea, biolentzia sortzen eta jende bat beti periferian uzten jarraituko duen egitura bera zalantzan jartzea baizik, normala sortzeko anormala ere behar duelako sistemak”, azaldu du Jordanek. Zentzu horretan, eraso homofobo eta transfoboen aurrean mezu garbia du Ehgamek: gakoa ez dago biktimaren identitate sexualean, baizik eta erasotzailean eta haren jokaera ahalbidetzen duen sisteman: “Gizon heterosexual, matxista, homofobo eta transfoboak dira, patriarkatuak babestuta”.\nEgitura kolokan jartzea dute ipar, baina egunerokoan politika egin behar da, dauden baliabide eta aukerekin espazioak irabazten joan. Adibide esanguratsua kontatu du Jaime Mendiak. Sexu berekoak elkarren artean ezkontzeko eskubidea urtetan eta urtetan eskatu zuen Ehgamek; azkenean legeztatu egin zuen Gobernuak, eta orduan, behin eskubidea lortuta, ezkontza kritikatzen hasi zen mugimendua, ez eskubidea, baizik eta ezkontzaren kontzeptua, ezkontzak ez bailuke izan behar bikote baten maitasuna edo harremana determinatzeko bidea, ez lizkioke bikoteari eskubide gehiago eman behar ezkonduta egoteagatik. Egungo sisteman, ordea, hala da, eta beraz tresna hori baliatzeko aukera eman behar zaie bikote homoparentalei ere. “Diskurtsiboki egiten dugun lanaren eta unean unean eskatu beharrekoaren dikotomiarekin jokatu behar dugu”.\nJ. Mendia: "Sexu askapenarekin batera joan behar dute beste askatasunek ere; denok elkarrekin lortu behar dugu gizarte askeagoa, bakoitzak indarra arlo jakin batean egin arren"\nHau ez da soilik gay zurien etxea\nAurrera begirako erronkez galdetuta, ikusgaitasuna, debate politikoan eragina izatea, egunerokoan aktibo mantentzea aipatu dute. Ez alferrik, izena jartzerakoan ongi pentsatuta jarri zuten “mugimendua” eta ez “elkartea”, hasieratik garbi zutelako gauzak mugiarazi nahi zituztela, gizartea astindu. Etapa berri honetan, erronka nagusiak definitzeko daude oraindik, hain justu etorriko den jende berriarekin batera egin nahi dutelako bide-orri hori. “Trantsizio fase betean gaude eta gure apustua da ahalik eta jende gehien interpelatzea eta erakartzea, mugimendua zabaltzea, anitzagoa izatea, diskurtso berriak gurera ekartzea… Ehgam gizon gayarekin lotuko duelako hainbatek, eta ideia horrekin apurtu nahi dugu, kolektibo guztiak bere sentituko duen mugimendua izan nahi dugu –azaldu digu Jordanek–. Horregatik, hasieran elkartu garenok ezin genuen Ehgam zer izango den itxita aurkeztu, etortzea espero dugun aniztasun horrekin guztiarekin joango gara definitzen. Batzen den jendeak eta batu ez arren inguruan ditugunek dituzten proposamenak, abiatzen dituzten sare eta aliantzak, martxan jarri gura dituzten espazioak… artikulatzeko gai izatea gustatuko litzaiguke, eta hori markatuko dute datozenek eta dituzten motibazioek”.\nBide berean, ez dute dudarik aliantzak funtsezkoak izango direla, azpimarratu baitute hasieratik aritu dela Ehgam bestelako herri mugimenduekin, langabezian zeuden langileekin, enpresa-batzordeekin, ikasleekin, emakumeen batzarrekin, euskaltzaleekin, auzo-elkarteekin, objektore zein intsumisoekin… “Sexu askapenarekin batera joan behar dute beste askatasunek ere; denok elkarrekin lortu behar dugu gizarte askeagoa, bakoitzak indarra arlo jakin batean egingo duen arren”, aldarrikatu du Mendiak.\nZein punturaino izan dezakegu konfiantza administrazioarengan, eraldaketaz ari garelarik? Jordan Arrietak dio legeak tresna inportantea direla, baina erroko aldaketak lortzeko administraziotik at egin behar dutela lan, gizarteak berak eraldaketa aldarrikatu eta gero administrazioa horretara behartzeko.\nJaime Mendiak esperientzia handia du administrazioarekiko hartu-emanean, haiekin batera askotan aritu baita Ehgam, lege bidegabeak kentzeko, LGBT jendearen kartzeletako egoeraz aritzeko, hiesa sortu zenean egoera gestionatzeko… Eta hala behar duela uste du, baina hala ere tartean sartzen direnean dena izorratzen dutela politikariek, haien eremura eramaten zaituztela, euren helburuetarako erabili… Duela gutxiko adibidea jarri digu: Emakunderen gisako zerbitzua eskatu zion Ehgamek Eusko Jaurlaritzari, “eta emaitza izan da Berdindu! zerbitzua, plataforma guztiz ekonomizatu eta enpresarializatua”.\nKoronabirus Osteko Sexu Askapena du izena Ehgamek abiaturiko trantsizio prozesuak. Batetik, jende berria erakarri eta denen artean Ehgamen etorkizuna gogoetatzen hastea da asmoa, azaroaren 6an Bilboko Karmela espazio autogestionatuan antolaturiko ekitaldian. Bestetik, bai egun horretan bertan Karmelan, bai aurretik hainbat herritan, mahai-inguru eta elkarrizketa kolektiboak antolatu dituzte, gai eta hausnarketa ugari plazaratu asmoz: erasoen aurrean nola jokatu, LGBT+ borroketan euskarak duen lekua, genero disidentziak… izango dituzte hizpide, besteak beste.\n“Familiak eta hazkuntzak zisheteroarautik at” eztabaidan, adibidez, Nel Santacruzek hartuko du parte. Kontatu digunez, familiaz dugun iruditeria transformatzea eta zabaltzea izango da mahai-inguruko gako handi bat, haur bat izateko eta berau hazteko legitimitatea bikote zisheterosexualek baitute gure gizartean, “eta marko horretatik ateratzen garenok traba sozialak, juridikoak eta instituzionalak aurkitzen ditugu”. Haur batez erditu den aita transexuala da Santacruz, eta familia eredu ugariez gain, umeen hazkuntzaz ere mintzatuko da, heteroarauan ez hezteko praktika eta moduez. “Nire kasuan, haurrari ez diot generorik ezarri nahi izan, berak esploratu dezan generoa, eta ez dadin izan jaiotzean dituen genitalen arabera inposatua (arropan, jolasetan, baloreetan…)”.\n“Kultura ez heteroarautua” mahai-inguruan berriz, Danele Sarriugarte idazlea arituko da, beste hainbatekin batera. Azaldu digunez, aipatuko dituzten gaien artean jorratuko dute ikusgaitasuna, LGBT sortzaileena, baina baita kultur ekoizpenetan komunitateak duen ikusgaitasun eta errepresentazioa ere. Hainbat galdera ere badituzte mahai gainean: ba al dago –eta nahi al dugu– LGBT komunitateari lotutako azpikultura bat? Kultura nagusiak zenbateraino baliatzen ditu LGBT kulturan sortutako korronteak –eta nola bizi dugu hori–? Komunitateari lotutako zein erreferente kultural ditugu? Zein lotura –historiko izan– du mugimenduak feminismoarekin?...\nDena prest du Ehgamek, iraultza sexuala egiteko bide-orria berrirudikatzen, birpentsatzen, berrarmatzen eta berramesten hasteko.\n1976an jaio zen Ehgam, Euskal Herriko Sexu Askapen Mugimendua. Aitzindari eta erreferente, ibilbide oparoa egin du ordutik.\nKanal hauetan artxibatua: LGBTI | LGBTfobia


Nasser Ben Kadda | Onura\nOnura > Onura > El equipo > Nasser Ben Kadda\nMagrebeko negozio buru\nNasser Ben Kadda da nire izena eta munduko herritarra naiz, jatorri marokoarrarekin eta Espainian errotzen hasia.\nBeti eduki dut argi nire salmentarako bokazioa. Higiezinen sektorean hasi nintzen saltzen eta interprete lanetan atzerriko bezeroentzat. Sektoreak izan zuen jaitsieraren ondoren, ordea, beste sektore batzuetara jo behar izan nuen. Nekazaritzako elikagaien industrian hasi nintzen lanean, kontaktuan jarriz esportatzaile eta inportatzaileak. Etengabe lanean pasatako urteak izan ziren, baina atsegingarriak, ez bainuen salerosketaren inguruan bakarrik ikasi, baizik eta baita bezeroak, bankuetako gestoreak, notarioak eta abokatuak tratatzen.\nDenbora horretan ni neu heldu ondoren, nire bizitzak beste norabide bat hartu zuen eta berriz ikasten hasi nintzen. Oraingoan bai, ikasketak enpresa mundura bideratu nituen, egiaztatua bainuen zale amorratua nintzela. Beraz, lanean zortzi urte pasa ondoren, ikasle bizitzara erretiratu nintzen, urduritasun pixka batekin baina gogoz. Lau urteko “inkubazio” prozesuaren ondoren, titulua eskuan, Onurako taldean sartu nintzen Ipar Afrika eta Ekialde Hurbileko proiektuetan aritzeko.\nMaroko euskal ETEentzat aukera handiak dituen lurraldea da eta niri, bi kultura horiei diedan estimuarekin, lan honek arlo profesionalean hazteko aukera baino gehiago ematen dit. Bidaiatzea, bizitzeko eta gauzak egiteko modu ezberdinak lehen pertsonan ezagutzea eta desberdintasunetatik ikastea gehien gustatzen zaizkidan gauzak dira. Eta eskerrak ematen dizkiot Allahri nire lanbideak nire bi erdiak bateragarri egiteagatik, bai aisia eta bai lana.


Subiranotasunik gabe ez dago demokraziarik – Euskal Herria ★ Donbass Elkartasun Komitea\n“Agintariek oligarkia ekonomikoen aurkako erabakiak hartzen dituztenean erantzuna bortitza izaten da: gobernuaren kontrako kanpaina eta manipulazio mediatikoak, itxialdi patronalak, sabotaje ekonomikoak, gobernuaren kontrako mugimenduak sustatzea, estatu kolpeak bultzatzea eta abar.”\nMendebaldeak gustuko ez dituen herrialdeen kontra egiteko erabiltzen dituen aitzakiak dira, demokrazia falta edota giza eskubideen errespetu eza. NATOko herrialdeak beti dira epaileak eta inoiz ez epaituak. Beraiek gutxi-asko demokrazia hauteskunde prozesu lehiakor eta garbi batera murrizten dute. Alabaina, ez dago demokraziarik subiranotasunik ez badago. Estatu batek munduko hauteskunde garbienekin gobernua hautatuko balu, ez litzateke demokrazia bat izango, baldin eta gobernuak herritarren hautua bete ahal izateko botererik ez balu.\nMendebaldeko kontroletik kanpo dauden herrialde batzuk subiranotasun gradu altukoak dira edo izateko borondatea dute, baina trukean jasan behar izaten dituzten kanpo eta barne erasoak amaigabeak dira. Barne politik\nan lobbyek, batez ere ekonomikoek, herriaren erabakitze eskubidea eta subiranotasuna bahitu nahi dituzte gobernuen boterea mugatuz. Agintariek oligarkia ekonomikoen aurkako erabakiak hartzen dituztenean erantzuna bortitza izaten da: gobernuaren kontrako kanpaina eta manipulazio mediatikoak, itxialdi patronalak, sabotaje ekonomikoak, gobernuaren kontrako mugimenduak sustatzea, estatu kolpeak bultzatzea eta abar.\nAntzera gertatzen da kanpo erasoekin. Herrialde batzuek beste batzuen subiranotasuna mugatu eta kontrolatu nahi dute eta horretarako, aipaturiko mekanismoez gain, gerra ekonomikoa santzioen bidez egiten dute. Helburua da herrialdean kaosa zabaltzea gobernua higatzeko erori arte edota esku-hartze militarra justifikatzeko testuingurua sortu arte.\nBarne eta kanpo erasoek demokraziaren kalitatea narriatu eta giza eskubideekiko errespetua txikitu egiten dituzte; edozein gerretan gertatzen da, intentsitate altu edo baxukoak izan, konbentzionalak edo hibridoak. Berriz, subiranotasuna ez duten herrialdeetan edo beraien subiranotasuna eztabaidatua ez denetan, eta agintean daudenen interesak lobby indartsuenen interesekin ondo lotzen direnean, ez daude argindar mozketak, sabotajeak, santzio ekonomikoak eta kaosa. Horrela, errazago da noski, giza eskubideak eta hautaketa prozedura lehiakor eta garbiak mantentzea.\nHorregatik, herrialde subalternoetara gobernu soberanistak edota ezkertiarrak iristen direnean lehen aipaturiko erasoak jartzen dira martxan. Batzuetan presioa eta mina hain da handia azkenean jendarteak amore ematen du sufrimendua geratze aldera. Horregatik, 1990eko Nikaraguako hauteskundeak sandinismoak galdu zituen, AEBek esana zuten Violeta Chamorrok irabazi ezean hauteskundeak ez zituela demokratikotzat onartuko eta beraz, gerra ekonomikoak eta armatuak jarraituko zuketen sufrimendu gehiago barreiatuz.\nVenezuelak bizi duen erasoa oso gogorra da eta ondorioak bistan dira. Venezuelar jendartearen gehiengoak erakutsi duen erresistentziarako gaitasuna miresgarria da. Kontua da noiz arte eutsi ahal izango duten. 1990eko Nikaraguako agertokiarekin amesten dutenek hauteskundeak nahi dituzte gerra batean, jendeak amore eman dezan sufrimendua arintze aldera. Bitartean, ustezko ezkertiar eta demokrata askok venezuelar autoritarismoa kritikatzen jarraitzen dute ulertu nahi gabe venezuelar demokraziaren arrisku nagusia bere subiranotasunaren aurkako erasoa dela. Askoz gutxiagogatik Mendebaldeko herrialdeek giza eskubideak eta demokrazia higatzen dituzten salbuespen legeak onartu dituzte “arrisku” baten aurrean, baina inork gutxik izendatu ditu herrialde hauek autoritarioak.


Nire txakurrak hesteetako parasitoak ditu? | Consumer\nNire txakurrak hesteetako parasitoak ditu?\nBost hargailutik batek heste-parasitoen infekzioa jasaten du, zizareak eta teniak direla eta, besteak beste\nBost txakurretatik batek heste-parasito bidezko infekzioa jasango du bizitzan zehar, besteak beste, zizareak eta teniak. Bizkarrei eragiten dieten akainak eta arkakusoak bezain arriskutsuak izan daitezke parasito horiek. Bainanola jakin txakurrak heste-parasitoak dituen? Artikulu honekin, presentzia aitortzen ikasten dahar itzazu zizare horiek maskotaren gorputzean, nola saihestu txakurrari teniak eta zizareak infektatzea eta zer egin.\nTxakurrak hesteetako parasitoak ditu?\nHamar txakurretik bik heste-parasitoen infekzio arriskutsua jasaten dute bizitzan zehar, zizareak eta teniak adibidez. Kantxa, pertsonek bezala, ez da heste-infekzioen eta urdail-nahasteen aurkakoa. Horregatik, hesteetako parasitoak eta digestio-aparatuko hanturak dira txakurra zaintzea komeni den gaitzetako batzuk.\nZizareak eta teniak hesteetako parasitoak dira animalia horietan. Zizareak zizare biribilak dira, kordoi baten formarekin, baina tenia zizare laua da, zinta baten antzekoagoa. Hala ere, heste-parasito arriskutsuak dira kanelarentzat: digestio-aparatura iristen dira irensten duena elikatzeko asmoz.\nHorrek azaltzen du bere presentzia kaltegarriaren lehen zeinua zakurraren pisua galtzea eta osasun orokorra galtzea dela. Baina ez hori bakarrik. Gorputzak birulentziarekin erreakzionatzen du hesteetako parasito arriskutsu horien aurrean. Horregatik, beherakoa eta gonbitoak beste seinale batzuk dira, eta esan dezakete maskotak parasitoak dituela. Eta kontuz! izan ere, beste batzuetan kontrakoa gertatzen da, eta hesteetako parasitoek flatulentziak eta idorreria sortzen dituzte kanalean.\nBakterioak txakurraren hesteetan?\nBaina harrek ez dute txakurraren hestea infektatzen soilik. Bakterioak eta onddo batzuek ere digestio aparatuan buka dezakete. Nola erantzuten dio hesteak poluzio horri? Berehalako erantzuna digestio-aparatuaren zati honen hantura izaten da. Kontua da txakurrak ez dakiela zer gertatzen zaion, zer mina duen. Hori dela eta, haien laguntza eskaini behar zaie eta beren portaera irakurtzen ikasi.\nBakterio-infekzio baten abisuak, berriz ere, gorakoak dira, eta diarrea anomaloak. Ez da harritzekoa animaliak, aldi berean, gosea galtzea. Beraz, edozein sintoma izanez gero, albaitariarengana jo behar da.\nEgoera horietan zaindu behar da gehien kandelaren elikadura. Indartu egin behar da eta bere dietan aldaketa batzuk sartu behar dira lehenbailehen sendatzeko, baina, hala ere, medikuaren aholkuekin.\nNola saihestu heste-parasitoak txakurretan?\nZizareek eta teniek txakurra infektatzen dute, infektatuta dauden beste animalia batzuen gorozkiekin kontaktuan jartzen denean. Hori dela eta, zaindu egin behar da txakurra bere ibilaldietan beste batzuen gorotzak janzten edo irensten. Baina ez da hori saihestu behar. Elikagai gordinak zizareak, teniak edo larbak erabiliz kutsatu direnean kutsatzeko beste bide bat dira.\nZein da txakurrari heste-parasitoak iristen ez uzteko modurik onena? Lehenik eta behin, kalitate oneko elikagaiak eskaintzea. Gainera, oso garrantzitsua da infektatuta egon daitezkeen zikin zikinak urruntzea, bai eta kaleko elikagaiak txupatzea edo jatea saihestea ere, eta kutsatuta egon daitezkeen animaliekin kontaktua ezabatzen saiatzea.\nEta kanoia barne-parasitoekin kutsatuta egon daitekeen edozein sintoma edo uste izanez gero, komeni da berehala albaitaria bisitatzea.\nHesteetako parasitoak haurdun dagoen txakurrean\nTxakur eme batek bere hesteetan ostatu hartzen duenean, txakurkumeak transmiti ditzake haurdunaldian eta, ondoren, edoskitzean, amaren esnearen bidez. Horrek azaltzen du infekzioa prebenitzeak zer-nolako garrantzia duen, batez ere, emeak kumeak itxaroten dituenean, parasito horiek kumeei eragiten dieten kaltea saihesteko. “Prebentzioa da estrategiarik onena haurdun dagoen txakur batek barruko harren infekzioa eragozteko”, azaldu du Diana Contreras albaitariak.\nContreras-en iritziz, garrantzitsua da parasitoen kontrolak areagotzea txakurrari gurutzatu aurretik, eta ohiko parasito-tratamenduaren maiztasuna indartzea, hiru hilabetean behin aparteko dosi batekin egin behar dena.\nhigiene perros-eu txakur gaixotasunak txakurren osasuna


Astebeteko egitaraua antolatu du Oñatz Dantza taldeak bere 45. urteurrena ospatzeko — Oñatiko udala\nAstebeteko egitaraua antolatu du Oñatz Dantza taldeak bere 45. urteurrena ospatzeko\nAzaroaren 14tik 21era, dantza erakustaldiak, hitzaldiak eta bazkari herrikoia egingo dira, besteak beste\nOspakizunak, azaroaren 14rako antolatu den dantza ekitaldi nagusiarekin hasiko dira. Ikuskizun osatua prestatzen ari dira eta horretarako Oñatz dantza taldekoek Musika Banda, Ganbara Abesbatza eta beti ere inguruan dituzten Aita Madina txistulari taldekoak gonbidatu dituzte ikuskizunean parte hartzera. Zubikoako pilotalekuan gaueko 22.30tan hasiko den jaialdirako sarrerak dagoeneko salgai daude Txokolateixan.\nDantzarekin jarraituz, hurrengo egunean, herriko ume eta gaztetxoen dantza saioa izango da Plazan; azaroaren 19an Sorgin dantza egingo da kalerik kale eta azken egunerako, 21erako antolatu den bazkari herrikoiaren aurretik, dantza txikiteoa izango da.\nOñatz taldearen jardun nagusia dantza egin eta irakastea bada ere, erraldoiak atera eta dantza erazteaz ere arduratzen da. Jarduera horrek ere izango du islarik urteurrenaren ospakizunetan, azaroaren 15ean hain zuzen, konpartsa kalera aterako baitute, ez bakarrik Oñatikoa, Arrotxapeakoa ere gonbidatu dute.\nHitzak ere izango du tarterik ospakizunetan. Bi hitzaldi antolatu dira: azaroaren 17an, Ane Albisuk dantzarien jantzi eta atontzeaz berba egingo du eta 18an, Iñigo Murgiondok Oñatiko dantzaren historixia azalduko du.\nOñatz dantza taldearen 45. urteurrena girotzeko berriz, azaroarren 9tik 23ra herriko denda eta saltokietako erakusleihoak apainduz Oñatzen arropa eta materialak ikusgai jarriko dira.\n45. urteurreneko ospakizunen afixa


247. zk., 2013ko abenduaren 30a, astelehena\nPDF (247 KB - 10 orri.)\n«Etxebizitza Hutsen Programa», «Bizigune» izenez ezagunago, 2003. urtean jarri zen abian helburu hau zuela: etxebizitza libre hutsak erakartzea, errentamendu-merkatuan jartzeko eta Etxebizitza Eskatzaileen Erregistroan izena emanda duten pertsonen edo bizikidetza-unitateen eskuragarri jartzeko. Hauek dira ezaugarri nabarmenenak: merkatuan ohikoa den hileko errentaren % 65etik % 75era bitarteko kopurua jasoko dute jabeek; etxebizitza antzeko egoeran bueltatuko zaiela ziurtatzen zaie; eta errentariek etxebizitzaren truke ez dute urtean jasotako diru-sarrera gordinen % 30 baino gehiago ordaintzen, babes ofizialeko etxebizitzen alorrean indarrean dagoen araudiaren arabera zenbatuta diru-sarrerak.\nPrograma abian jarri zela hamar urte igaro ondoren, ukaezina da programak arrakasta handia duela. Nolanahi ere, programa abian jarri zeneko egoera ekonomikoak eta oraingoak ez dute zerikusirik. 2012. urtean, etxebizitzaren alokairuagatiko hileko errentaren batez bestekoaren mailak Euskadin % 10 egin zuen behera, aurreko urtearen aldean. Horrenbestez, logikoa da «Bizigune» Etxebizitza Hutsen Programan sartuta dauden etxebizitza-jabeei eman beharreko ordainsariaren zenbatekoa ere murriztea; eta are gehiago kontuan izanik ez dutela inolako arriskurik errenta ez jasotzeko, ez eta etxebizitza hondatzeko ere, denboraren joanak eragindako galerak izan ezik.\nJabeei ordainsaria murrizteko beste arrazoi bat, halaber, hau da: etxebizitzen alokairuaren merkatu librean ordaintzen diren errentetan arlo publikoak esku-hartzea beharrezkoa da, etxebizitza-eskatzaileen egungo premietara gehiago egokitzen jarraitzeko.\nHorrez gain, 2009ko irailaren 24ko Aginduan, sustatzaile pribatuen titulartasunpeko etxebizitza libre berriak mobilizatzeko finantza-neurriei buruzkoan, aurreikusten diren zenbatekora ere gerturatuko dira. Horrela, jadanik ez da beharrezkoa izango lege horrek indarrean jarraitzea; izan ere, pertsona fisikoen titulartasuneko etxebizitzen prozedura beraren bitartez sartu daitezke pertsona juridikoen titulartasuneko etxebizitzak «Bizigune» Etxebizitza Hutsen Programara.\nBestalde, abenduaren 30eko 316/2002 Dekretua, programa hau bultzatu eta sustatu zuena, lau aldiz aldatu da. Horrez gain, programa kudeatzeko ardura lehendabizi Euskadiko Etxebizitza eta Lurra, S.A. Sozietate Publikoak (Visesa) izan zuen; gero, Etxebizitza Alokairuetarako Sozietate Publikoak; eta, azkenik, Alokabide, S.A.k. Horren guztiaren ondorioz, Dekretu hori nahasgarri samarra da. Horixe bera gertatzen da 2003ko apirilaren 22ko Aginduarekin, «Etxebizitza Hutsaren Programaren» lagapen-baldintzak eta esleipenprozedura arautu zuen aginduarekin. Horrenbestez, ahalik eta argien izan dadin, programaren arau erregulatzaile berri bat ematea da helburua, aurreko biak ordeztu ditzan.\nHorrez gain, duela gutxi aldatu dituzte Etxebizitza Eskatzaileen Erregistroari buruzko erregulazioa, babes ofizialeko etxebizitzak esleitzeko prozedura eta araubide autonomikoko zuzkidura-bizitokiak esleitzeko prozedura, eta, aldaketa horiek, nabarmen eragiten diote «Bizigune» Etxebizitza Hutsen Programari. Etxebizitza-eskaera egiten duten pertsonek etxebizitza erosteko edo etxebizitza alokatzeko eskatzaile gisa inskribatu behar dute, baina ez bietan batera. Etxebizitza alokatzea aukeratuz gero, ezin izango dute aukeratu zer etxebizitzamota nahi duten. Beraz, egokitu ahal izango zaie babes ofizialeko etxebizitza bat, zuzkidurabizitoki bat edo Euskal Autonomia Erkidegoko Administrazioak sustatutako alokairuprogramaren baten barruan dagoen etxebizitza libre bat. Horrezaz guztiaz gain, kontuan izan behar da babes ofizialeko etxebizitzen esleipenak eta zuzkidura-bizitokien esleipenak baremo baten aplikazioa dutela oinarri, eta ez zozketa. Beraz, «Bizigune» Etxebizitza Hutsen Programaren barruan dauden etxebizitzen esleipen-prozeduran aldaketak egitea beharrezkoa da.\nKomeni da, halaber, urte hauetan guztietan izan dugun eskarmentua kontuan hartuta, zenbait arau gehitzea. Esate baterako, etxebizitzek nahitaez izan behar dituzten altzariei eta etxetresna elektrikoei buruzko arauak, bai eta horien tratamenduari zein zenbait jabek beren borondatez uzten dituztenen tratamenduari edo etxeko gauzen tratamenduari buruzko arauak ere. Etxebizitzak berritzeko obrei buruzkoak, berriz, kendu egin dira, ez baitira ia aplikatu.\nAzkenik, gogora ekarri behar da ekainaren 4ko 4/2013 Legeak, etxebizitzak alokatzeko merkatua malgutzeko eta sustatzeko neurriei buruzkoak, Hiri Errentamenduen Legearen zenbait artikulu aldatu zituela, eta, beraz, bide eman duela alokatutako etxebizitzen errenta bi aldeek adostuta eguneratzeko. Horrek guztiak aukera ematen du oraindik ere gehiago ziurtatzeko «Bizigune» Etxebizitza Hutsen Programa barruan dauden etxebizitzen errenta ez dela izango pertsonen edo bizikidetza-unitateen urteko diru-sarrera haztatuen % 30 baino gehiago, diru-laguntza publikoetara jo beharrik gabe.\nAldaketa-zerrenda luze horrek pentsarazi dezake «Bizigune» Etxebizitza Hutsen Programa berezko funtsa galtzen ari dela. Baina hori ez da hala; izan ere, programaren filosofia bera eta helburuak ez dira inola ere aldatu. Helburua erabilera hobetzea baino ez da.\nDekretu hau izapidetzean, bestalde, bete egin dira Emakumeen eta Gizonen Berdintasunerako otsailaren 18ko 4/2005 Legearen 22. artikuluan ezarritakoa, bai eta genero-eraginaren aurreko ebaluazioa gauzatzeko jarraibideak eta gizonen eta emakumeen arteko desberdintasunak ekidin eta berdintasuna sustatzeko neurriak ere.\nHorrenbestez, Enplegu eta Gizarte Politiketako sailburuak proposatuta, eta Gobernu Kontseiluak 2013ko abenduaren 23an egindako bileran aztertu eta onartu ondoren, honako hau\n1.– Dekretu honek titulartasun pribatuko etxebizitza hutsak eskuratzeko «Bizigune» Etxebizitza Hutsen Programa arautzea du xede.\n2.– Lortzen diren etxebizitzak Etxebizitza Eskatzaileen Erregistroan inskribatuta dauden pertsonen edo bizikidetza-unitateen alokairu-eskariari erantzutera bideratuko dira.\n2. artikulua.– Kudeaketa.\nAlokabide, S.A. Sozietate Publikoari dagokio «Bizigune» Etxebizitza Hutsen Programa kudeatzea, etxebizitza-alorrean eskumena duen Sailaren zuzendaritzapean eta kontrolpean.\n3. artikulua.– Etxebizitza Hutsen Programaren ezaugarriak.\n1.– Etxebizitza bat «Bizigune» Etxebizitza Hutsen Programan sartzeko, Alokabide, S.A. Sozietate Publikoari laga behar diote etxea bere titularrek, sei urtez gutxienez.\n2.– Lagapena edozein kontratu-motaren bidez formalizatu ahal izango da, Alokabide, S.A. sozietateak etxebizitza horiek gero alokairuan edo azpierrentan jar ditzan.\n3.– Etxebizitzak programa barruan daudenean, Alokabide, S.A. sozietateak etxebizitzak esleitu eta errentamendu-kontratuak sinatuko ditu.\n4.– Lagapen-epea amaitzean, Alokabide, S.A. sozietateak itzuli behar dizkie etxebizitzak haien titularrei.\n5.– «Bizigune» Etxebizitza Hutsen Programa barruan egon diren etxebizitzak berriro ere laga ahal izango dira, eta programan sartzeko prozedurari buruzko 7. artikuluan xedatutakoaren arabera izapidetuko dira etxebizitza horiek.\nBALDINTZAK ETA PROGRAMARA SARTZEKO ETA ETXEBIZITZAK ITZULTZEKO PROZEDURA\n4. artikulua.– Zer udalerritan eskuratu etxebizitzak.\n1.– Etxebizitza-alorrean eskumena duen Sailak ezarritako helburuen eta aurrekontu-baliabideen arabera, Alokabide, S.A. sozietateak erabakiko du aldian-aldian zer udalerritan eskuratu etxebizitzak, eskuratu beharreko gehieneko etxebizitza-kopurua, zer epetan eskuratu zein noiz eten, kontuan hartuta zein den alokairu-eskariaren bilakaera.\n2.– Datu horiei buruzko informazioa Alokabide, S.A. sozietatearen webgunean argitaratuko da.\n5. artikulua.– Etxebizitzek bete beharreko baldintzak.\n1.– «Bizigune» Etxebizitza Hutsen Programan sartzeko, baldintza hauek bete behar dituzte etxebizitzek:\nb) Ondare urbanizatu eta eraikia birgaitzeko jarduera babestuei buruzko abenduaren 30eko 317/2002 Dekretuaren III. eta IV. eranskinetan adierazitako hirigintza- eta egituraegokitzapenari buruzko eta bizigarritasunerako gutxieneko baldintzei buruzko baldintza orokorrak betetzea, edo hura ordeztuko duen araudian ezarritakoak.\nd) Sukaldea behar bezala hornituta edukitzea: altzari altuak zein baxuak, janaria prestatzeko plaka, harraska, arropa-garbigailua eta hozkailua; eta bainugela ere bai: komuna, konketa eta dutxa edo bainuontzia. Horien guztien funtzionamendua egokia izan behar du.\ne) Bizigune Etxebizitza Hutsen Programan sartu aurreko bederatzi hilabeteetan hutsik egotea, etxebizitza hauek izan ezik:\n– «Bizigune» Etxebizitza Hutsen Programan sartuta egon diren eta berriro lagako diren etxeak.\n– Titularrak adinekoen etxeetako gizarte-zerbitzuei buruzko martxoaren 10eko 41/1998 Dekretuan aipatutako etxeetako gizarte-zerbitzuetako batera bildu izanaren ondorioz hutsik geratu diren etxebizitzak. Halakoetan, ziurtagiri bidez egiaztatu behar da titularra etxe horietako batean dagoela.\n6. artikulua.– Instalazioak, altzariak eta etxeko gauzak.\n1.– Dekretu honi dagokionez, hauek dira termino horien definizioak:\na) Instalazioak: etxebizitzak berez izan beharreko elementu ez-mugigarriak; esate baterako: ura, gasa eta elektrizitatea edukitzeko hoditeria, saneamendurako hoditeria, komunak, konketak, bidetak, bainuontziak, dutxaontziak, berogailu-galdarak, erradiadoreak eta antzeko ezaugarriak dituzten beste batzuk.\nb) Altzariak eta etxetresna elektrikoak: tamaina handiko elementu mugigarriak; esate baterako: armairuak, oheak, mahaiak, aulkiak, sofak, apalak, komodak, idazmahaiak, hozkailuak, izozkailuak, arropa-garbigailuak, ontzi-garbigailuak, harraskak, janaria prestatzeko plakak, mikrouhinak, labeak, berotzeko zein hozteko tresna eramangarriak, telebistak eta antzeko ezaugarriak dituzten beste batzuk.\nc) Etxeko gauzak: sukaldeko tresneria, etxetresna elektriko txikiak, baxera, mahai-tresneria, beirateria, mahai- eta ezpain-zapiak, koltxoiak eta oheko zein bainugelako arropa, xurgagailuak, garbiketarako tresnak –erratzak, lanbasak, luma-eskuilak, pertzak eta baietak–, errezelak eta antzekoak, ispiluak, lanparak, margolanak, eskulturak, alfonbrak, erlojuak, apaintzeko objektuak, esekigailuak, erremintak, landareak, objektu elektriko zein elektroniko txikiak, bai eta antzeko ezaugarriak dituzten beste tresna edo lanabes batzuk ere.\n2.– Titularrek 5.1.d) artikuluak eskatutakoez gain, beste altzari, etxetresna elektriko eta etxeko gauza gehiago dituztela laga ditzakete etxebizitzak, baldin eta 11. artikuluan xedatutako itzulketa-baldintzak onartzen badituzte eta horrek ez badakar etxebizitza lagatzeagatik jasoko duten kontraprestazioa handitzea.\n7. artikulua.– Etxebizitzak programan sartzeko prozedura.\n1.– Etxebizitza libre hutsen titular diren pertsonek «Bizigune» Etxebizitza Hutsen Programan sartu nahi badituzte etxebizitzak, idatziz egin behar diote eskaera Alokabide, S.A. sozietateari.\n2.– Erakarri beharreko gehieneko etxebizitza-kopurua osatu bada, etxebizitzak erakartzeko lana bertan behera utzi bada, etxebizitzak erakarri beharreko udalerrietan ez badaude etxebizitza horiek edo «Bizigune» Etxebizitza Hutsen Programan sartzeko baldintzak betetzen ez badituzte, Alokabide, S.A. sozietateak hiru hileko epean jakinarazi behar die etxebizitza horien jabeei.\n3.– Bestela, Alokabide, S.A. sozietateko zerbitzu teknikoek etxebizitzaren egoerari buruzko txosten bat egin behar dute hiru hileko epean, eta bertan adieraziko dute «Bizigune» Etxebizitza Hutsen Programan sartzeari buruzko balorazioa aldekoa edo kontrakoa izan den. Balorazioa aldekoa bada, txosten horretan bertan adierazi behar dira 5.1.d) artikuluak eskatutako instalazio guztien inbentarioa, bai eta altzari guztien eta etxetresna elektriko guztien inbentarioa ere, zer egoeratan dauden adierazita.\n4.– Balorazioa kontrakoa bada, eskaera ez dela onartu jakinaraziko die Alokabide, S.A. sozietateak etxebizitzen jabeei, txostena igorri eta hilabeteko epea igaro baino lehen.\n5.– Balorazioa aldekoa bada, epe berean jakinaraziko zaie titularrei etxebizitza «Bizigune» Etxebizitza Hutsen Programan sartu dela.\n6.– Sartuko delako erabakiarekin batera, proposamen bat ere egingo dute, eta bertan zehaztuko dute zer egoeratan dagoen etxebizitza, altzarien inbentarioa zein haien egoera, merkatuko batez besteko prezioaren arabera kalkulatutako errenta, aldiriko kanona eta lagapenari aplika dakiokeen kontratu-formula.\n7.– Titularrek proposamena onartzen badute, etxebizitzaren lagapen-dokumentua formalizatuko da. Proposamenari uko egiteak eskabideari uko egin zaiola esan nahi du, eta amaiera ematen dio sartzeko prozedurari.\n8.– Etxebizitzaren lagapen-dokumentuan, 5.1.d) artikuluak eskatutako instalazioen, altzarien eta etxetresna elektrikoen inbentarioa ere jasoko da. Ez dira jasoko, ordea, 5.1.d) artikuluak eskatzen ez dituen etxeko gauzak, altzariak ez eta etxetresna elektrikoak ere.\n8.– artikulua.– Lagapenagatiko kontraprestazioa.\n1.– Lagatako etxebizitzen titularrek kontraprestazio ekonomiko bat jasoko dute: Alokabide SAren kanon ekonomiko bat, zeina lehenengo alokairu-kontratua sinatzen denetik aurrera ordainduko baitie.\n2.– Merkatuko batez besteko prezioaren arabera kalkulatutako errentaren % 65 izango da kanona, gehienez ere hileko 450 euro.\n3.– Errenta Alokabide, S.A. zerbitzu teknikoek kalkulatuko dute.\n9. artikulua.– Konponketak lagapenak iraun bitartean.\n1.– «Bizigune» Etxebizitza Hutsen Programan sartuta dauden bitartean, Alokabide, S.A. sozietateak bere gain hartuko ditu, subsidiarioki, etxebizitzen, instalazioen, altzarien eta etxetresna elektrikoen konponketak, baldin eta errentamenduari buruzko legediaren arabera errentariak bere gain hartzekoak badira, eta etxebizitzen jabeek ezin badituzte edo nahi ez badituzte beren gain hartu.\n2.– Halakoetan, etxebizitzen jabeei eman beharreko kontraprestaziotik deskontatuko da konponketa horien zenbatekoa.\n10. artikulua.– Etxebizitzak itzuli aurreko txostena.\n1.– Lagapen-epea amaitutakoan, Alokabide, S.A. sozietateak txosten tekn.iko bat egingo du, adierazteko zer egoeratan dauden etxebizitza eta inbentarioetan adierazitako instalazioak, altzariak eta etxetresna elektrikoak\n2.– Lagapenaren unean zuten egoerarekin alderatuta hondatuta daudela edo galerak izan dituztela hautemanez gero, txosten horretan bertan adierazi behar da errentarien erruz edo doloz diren, ohiko erabilerarengatik diren edo beste arrazoiren batengatik diren.\n11. artikulua.– Etxebizitzak itzultzea.\n1.– Alokabide, S.A. sozietateak, Lagapena amaitutakoan, jaso zituen egoera berean itzuliko dizkie etxebizitzak, instalazioak, altzariak eta etxetresna elektrikoak haien titularrei, salbu utzita ohiko erabileraren ondorioz soilik izandako narriadurak.\n2.– Inbentarioetan adierazitako altzariak eta etxetresna elektrikoak lagapena amaitzean dauden bezala itzuliko dira.\n3.– Errentarien erruz edo doloz inbentarioetan adierazitako altzariak eta etxetresna elektrikoak desagertzen edo hondatzen badira, Alokabide, S.A. sozietateak bere gain hartuko du berrien balioa; nolanahi ere, doloz jardun izanaren ondorioz izan bada, errentariei jasanaraziko zaie.\n4.– Etxeko gauzak ez dira itzuli, konpondu edo ordeztu beharrekoak.\n12. artikulua.– Etxebizitzen xedea.\n1.– «Bizigune» Etxebizitza Hutsen Programan sartuta dauden etxebizitzak hurrengo artikuluan zehazten diren pertsonei alokairuan edo azpierrentan emateko erabiliko ditu Alokabide, S.A. sozietateak.\n2.– Alokabide, S.A. sozietateak emandako errentamenduak bertan behera geratu.ko dira, errentamenduari buruzko legedian xedatutako arrazoiez gain, etxebizitzak «Bizigune» Etxebizitza Hutsen Programan sartzeko indarraldia amaitzen denean.\n13. artikulua.– Errentariak.\n«Bizigune» Etxebizitza Hutsen Programan sartutako etxebizitzak alokairuan hartu ahal izateko, baldintza hauek bete behar dituzte pertsona fisikoek zein bizikidetza-unitateek: babes ofizialeko etxebizitzak eskuratzeko indarrean dagoen araudiak xedatutako baldintzak, etxebizitza alokairuan hartzeko eskatzaile gisa izena emanda edukitzea Etxebizitza Eskatzaileen Erregistroan eta urteko diru-sarrera haztatuak 21.100 euro baino gutxiago izatea, hain zuzen ere, pertsona fisikoen errentaren gaineko zergaren aitorpena aurkezteko epea amaitu ondoko eta kontratua sinatu zen egunaren aurreko hurrena den zergaldiko diru-sarrerei dagokienez.\n14. artikulua.– Errenta.\n1.– Hasiera batean, etxebizitzen urteko errenta pertsona errentariaren edo bizikidetza-unitate errentariaren urteko diru-sarrera haztatuen % 30 izango da, babes ofizialeko etxebizitzei buruzko araudiaren arabera kalkulatuta, 450 euro gehienez.\n2.– Errentamendu-kontratua indarrean dagoen bitartean, urtero eguneratuko da prezioa, garestituz edo merkatuz, urteko diru-sarrera haztatuak egiaztatu eta gero.\n15. artikulua.– Esleitzeko prozedura.\n1.– Etxebizitza-alorrean eskumena duen Sailak hilero bidaliko dio Alokabide, S.A. sozietateari Etxebizitza Eskatzaileen Erregistroan etxebizitza alokairuan hartzeko eskatzaile gisa izena emana duten eta urteko diru-sarrera haztatua 21.100 eurotik behera duten pertsonen eta bizikidetza-unitateen zerrenda.\n2.– Alokabide, S.A. sozietateak esleipen-prozedura bat egin behar du «Bizigune» Etxebizitza Hutsen Programan sartutako etxebizitza bakoitzeko.\n3.– Prozedura bakoitzean, multzotan jarriko ditu artikulu honen 1. paragrafoan xedatutako zerrendan ageri diren pertsonak edo bizikidetza-unitateak, lehentasun-ordena honen arabera:\na) Udalerrian etxebizitza eskatu duten pertsonak edo bizikidetza-unitateak.\nb) Etxebizitzaren ezaugarriak ahalik eta ondoen egokitzea bizikidetza-unitatearen beharretara.\n4.– Gero, ordenan jarriko ditu, baremo hau aplikatuta lortutako puntuazioaren arabera:\na) Etxebizitza Eskatzaileen Erregistroko inskripzioaren antzinatasuna: 5 puntu emango dira antzinatasunik handiena duen bizikidetza-unitateko kidearen inskripzio-urte bakoitzeko. Gehienez 40 puntu 8 urte edo gehiagoko antzinatasuna duten eskaerentzat, eta gutxienez 5 gutxienez urtebete eta gehienez bi urteko antzinatasuna duten eskaerentzat.\nb) Bizikidetza-unitateko kide kopurua: Bizikidetza-unitateko kide bakoitzeko 5 puntu emango dira; horretarako, hauek baino ez dira kontuan hartuko: titularrak, horien seme-alabak eta etxean erroldatuta dauden edo bisita-araubidea judizialki onartuta duten horien legezko tutoretzapeko edo familia-harrerapeko pertsonak. Gehienez 30 puntu 6 kide baino gehiagoko eskaerentzat eta gutxienez 5 puntu kide bakarreko eskaerentzat.\nc) Etxebizitza-premia berezia: 10 puntu emango zaizkie etxebizitza-premia bereziko kolektiboren bateko titularren bat duten espedienteei.. Adimen- eta garapen-desgaitasuna edo gaixotasun mentala duten pertsonei dagokienez, 10 puntu emango zaizkie hori egiazta dezakeen bizikidetza-unitateko kideren bat duten espedienteei. Kolektibo bateko kide direnei 10 puntu emango zaizkie horietako bakoitzeko, gehienez 30.\n5.– Berdinketarik bada, Etxebizitza Eskatzaileen Erregistroan alokairu-erregimeneko etxebizitza-eskatzaile gisa urte gehien daraman pertsonak edo bizikidetza-unitateak izango du lehentasuna.\n6.– Lehentasun-irizpideak betetzen eta puntu gehien lortzen dituen pertsonari edo bizikidetza-unitateari esleituko zaio etxebizitza.\n16. artikulua.– Esleipenaren jakinarazpena.\n1.– Alokabide, S.A. sozietateak ziurtatutako postaz eta hartu izanaren agiriarekin jakinaraziko dio etxebizitzaren esleipena zerrendan lehen postuan geratu den pertsonari edo bizikidetza-unitateari.\n2.– Jakinarazpena jaso eta zazpi egun naturaleko epean, pertsona edo bizikidetza-unitate esleipendunak hitzordua eskatuko dio Alokabide, S.A. sozietateari, jakin dezan zer dokumentazio eraman behar duen errenta zehazteko eta kontratua formalizatzeko, bai eta zer egunetan sinatuko duten kontratua zehazteko ere.\n3.– Aurreko paragrafoan adierazitako epean hitzordua eskatzen ez badio Alokabide, S.A. sozietateari edo hitzordura joaten ez bada, etxebizitzaren esleipenari uko egin diola ulertuko da.\n4.– Etxebizitzaren esleipenari uko egin diola ulertuko da, halaber, artikulu honen 2. paragrafoan adierazitako dokumentazioa aurkezten ez badu, errentamendu-kontratua sinatzera joaten ez bada edo sinatzen ez badu.\n5.– Pertsona edo bizikidetza-unitate bati ezin bazaio jakinarazi «Bizigune» Etxebizitza Hutsen Programako etxebizitza bat esleitu zaiola, Etxebizitza Eskatzaileen Erregistroan baja emango zaio, eta esleitutako etxebizitzari uko egiten den kasuetarako xedatutako ondorioak eragingo ditu.\n6.– Ezin izan badio jakinarazi edo esleipendunak etxebizitzari uko egin badio, Alokabide, S.A. sozietateak eskumena du etxebizitza horren esleipen-prozedurari berriro ekiteko.\n17. artikulua.– Uko egitearen ondorioak.\nEsleitutako etxebizitzari uko eginez gero, Etxebizitza Eskatzaileen Erregistroan baja emango zaio pertsona edo bizikidetza-unitate horri, arau erregulatzailean aurreikusten diren ondorioekin, kasu hauetan izan ezik:\na) Etxebizitzak ez baditu irisgarritasun-baldintzak betetzen eta 70 urte baino gehiagoko pertsona bat edo mugikortasun mugatu iraunkorra duen pertsona bat badago etxebizitza hori esleituko zaion bizikidetza-unitatean.\nb) Etxebizitza «Bizigune» Etxebizitza Hutsen Programan sartzeko indarraldia urtebete baino lehen amaituko bada, eta horren ondorioz, errentamendua bertan behera geratuko bada aurretiaz.\n18. artikulua.– Etxebizitza Eskatzaileen Erregistrora bidali beharreko jakinarazpenak.\n1.– Alokabide, S.A. sozietateak hilero igorriko du Etxebizitza Eskatzaileen Erregistrora «Bizigune» Etxebizitza Hutsen Programan sartutako etxebizitzak esleitu zaizkien pertsonen edo bizikidetza-unitateen zerrenda.\n2.– Horren gain, hilero igorriko du Etxebizitza Eskatzaileen Erregistroan baja eman behar zaien pertsonen edo bizikidetza-unitateen zerrenda, bai eta zein izan den baja ematearen arrazoia ere; horrekin batera, hori hala dela egiaztatzen duen dokumentazioaren kopia bat ere bidaliko dio.\n19. artikulua.– Esleipen-prozeduratik kanpo uztea etxebizitzak.\n«Bizigune» Etxebizitza Hutsen Programan sartutako etxebizitzak dekretu honetan xedatutako esleipen-prozeduratik kanpo utz ditzake administrazio-organoak berak eta babes ofizialeko etxebizitzen kasu berberetan.\n1.– Dekretu hau «Bizigune» Etxebizitza Hutsen Programarako egindako etxebizitza-lagapenei eta indarrean sartu ondoren gauzatzen diren errentamendu-kontratuei aplikatuko zaie.\n2.– Egun hori baino lehen etxebizitza-lagapenerako zeuden baldintzak eta egun hori baino lehen sinatutako errentamendu-kontratuen baldintzak aurreko araudiak xedatutakoen arabera arautuko dira, indarraldia amaitu bitartean.\nHonako hauek indargabetu egingo dira: 316/2002 Dekretua, abenduaren 30ekoa, «Etxebizitza Hutsaren Programa» sustatu eta bultzatzen duena, programa horren araubide juridikoa ezartzen duena eta Euskadiko Etxebizitza eta Lurra, SA Baltzu Publikoari (Visesa) programa kudeatzeko ardura ematen diona, Alokabide SA Sozietate Publikoak, bere xede soziala gauzateko behar dituen kudeaketak, jarduerak eta jarduketak bermatzeari uko egin gabe; Etxebizitza eta Gizarte Gaietako sailburuaren 2003ko apirilaren 22ko Agindua, lagapen-baldintzei eta esleipen-prozedurari buruzkoa; eta Etxebizitza, Herri Lan eta Garraioetako sailburuaren 2009ko azaroaren 4ko Aginduaren xedapen gehigarria, «Etxebizitza Hutsaren Programaren» lagapen-baldintzei eta esleipen-prozedurari buruzko Aginduaren hirugarren aldaketa egiteko dena.\nIndargabetu egiten da 2009ko irailaren 24ko Agindua, Etxebizitza, Herri Lan eta Garraioetako sailburuarena, sustatzaile pribatuen titulartasuneko etxebizitza libre berriak mobilizatzeko finantza-neurriei buruzkoa.\nAZKEN XEDAPENETATIK LEHENENGOA.– Babes publikoko etxebizitzen araubide juridikoari eta etxebizitzaren eta lurzoruaren inguruko finantza-neurriei buruzko martxoaren 4ko 39/2008 Dekretuaren aldaketa.\n1.– Aldatu egin da babes publikoko etxebizitzen erregimenari eta etxebizitzaren eta lurzoruaren inguruko finantza-neurriei buruzko martxoaren 4ko 39/2008 Dekretuaren 22. artikuluaren 1. paragrafoa, eta honela geratuko da:\n«1.– Bizikidetza-unitatea osatuko duten eta babes ofizialeko etxebizitzaren titularkide izango diren pertsona guztiak hartuko dira kontuan diru-sarrera zenbakarrien jasotzaile gisa.»\n2.– Aldatu egin da babes publikoko etxebizitzen erregimenari eta etxebizitzaren eta lurzoruaren inguruko finantza-neurriei buruzko martxoaren 4ko 39/2008 Dekretuaren 26. artikulua, eta honela geratuko da:\n«26. artikulua.– Prezioaren kontura jasotako zenbatekoak entregatzea.\nKonturako zenbateko gisa eta uztailaren 24ko 2114/1968 Dekretuak onartutako Babes Ofizialeko Etxebizitzen Araudiaren 114. artikuluak ezarritako baldintzak bete ondoren, babes ofizialeko etxebizitzen sustatzaileek horiek eskuratzen dituztenei eskatu ahal izango dizkiete etxebizitzaren prezioaren % 20 arteko eta eranskinen prezioaren % 40 arteko zenbatekoak. Eskuratzaileek berariaz eskatzen badute, ehuneko horiek handitu ahal izango dira, dagokion Etxebizitzako Lurralde Ordezkaritzak baimendu ondoren. Sustatzaileak aseguru-kontratua edo banku-abala aurkeztu beharko du, kontura jasotako zenbatekoen berme gisa.\nHerri-administrazioek eta babes ofizialeko etxebizitzak sustatzea xede duten sektore publikoko erakundeek ez dute artikulu honetan xedatutako bermea eratzeko betebeharrik.»\nAZKEN XEDAPENETATIK BIGARRENA.– Etxebizitza, Herri Lan eta Garraioetako sailburuaren 2012ko urriaren 15eko Agindua, Etxebizitza-eskatzaileen erregistroari eta babes ofizialeko etxebizitzak nahiz araubide autonomikoko zuzkidura-bizitokiak esleitzeko prozedurei buruzkoa, aldatzea.\nEzabatu egiten dira Etxebizitza, Herri Lan eta Garraioetako sailburuaren 2012ko urriaren 15eko Aginduaren, Etxebizitza-eskatzaileen erregistroari eta babes ofizialeko etxebizitzak nahiz araubide autonomikoko zuzkidura-bizitokiak esleitzeko prozedurei buruzkoaren, 8. artikuluko 2 paragrafoa eta 9. artikuluko 3. paragrafoa.\nAZKEN XEDAPENETATIK HIRUGARRENA.– Garatzeko ahalmena.\nAhalmena ematen zaio etxebizitza-alorrean eskumena duen Saileko sailburuari beharrezko xedapenak eman ditzan dekretu hau garatzeko, eta, bereziki, etxebizitza-esleipenagatiko gehieneko kontraprestazioari buruz 8. artikuluan xedatutakoa aldatzeko.\nEuskal Herriko Agintaritzaren Aldizkarian argitaratu eta biharamunean jarriko da indarrean dekretu hau.\nVitoria-Gasteiz, 2013ko abenduaren 23a.


Eskola-Kontseilurako Hautoeskundeak – Ampa Unamuno\nZalantzak argitzeko edo kontsultak erantzuteko mezua bidali honako posta-elektronikoaren helbide honetara: info@ampaunamuno.org\nDatorren ostegunerako, azaroak 8, Unamuno institutuko eskola-kontseiluaren ordezkari gaiak hautatzeko, familia guztiak deituta zaudete.\nBozketa nola egin:\nUnamuno institutura etorri NANarekin honako ordutegi honetan:11.00etatik 13.30etara eta 18.00etatik 19.30etara. Guraso bakoitzak gehienez hautagai biri bozkatu ahal dio.\nJakin dakizutenez, eskola-kontseilua zentroaren gobernu-organo nagusia da. Bertan, gurasoak, ikasleak, irakasleak eta administrazioa ordezkatuta daude eta bertan, zentroaren gai nagusi guztiak eztabaidatu eta onartu egiten dira.\nAurten, gurasoak ordezkatzeko hautagaiak hauek dira:\nJakina da, berriztu behar diren gurasoen ordezkaritzaren 3 tokiak betetzea garrantzitsua dela, beraz, ezinbestekoa dabozkatzera etortzea edo zuen botoa postaz bidaltzea seme-alaben edota beste norbaiten bitartez.


Beltzez (eta II) | Iritzia | Berria\nBeltzez (eta II)\nIruñeko kaleak beltzek okupatu eta itxi zituztela genioen aurrekoan. Eremu publikoak pribatizatzeko moduak gutxi-asko aldatu dira 80ko hamarkadatik. Jakue Pascualen liburuak irakurri besterik ez da jabetzeko, kasurako, ordutik datozkigula kaleak kontrolatzeko ordenantzak eta gentrifikazioa bultzatzen duten araubideak. Iragan udazkenean, Okupatu Gasteiz eta Piztu Bilbo dinamikek izandako oztopo eta debeku instituzionalen harira, kale erabilerarako eskubidea eztabaidagai izan genuen. Zubietako erraustegiaren lanak ikusi eta salatzeko buzo zuriek eginiko martxa ere hezur-haragizko hesi beltz batek geldiarazi zuen. Zer irizpide bete behar den kalean egon ahal izateko. Nork ematen duen baimena. Eta baimena aski balitz: urrian, udaltzaingoa Bilboko Areatzan sartu eta harrera auzoetako kideen kanpalekua desegin zuen, migratzaileen aldeko ekintzaileek adierazi arren han hiru egunez egoteko baimena zutela.\nBaztango karrikak beltzez estali ziren joan den astean; bestelako beltzez, argi-itzal ugari dituen horretaz. (H)Ilbeltzaren baitan mintzagai izandako liburuetan ez dira falta gogoeta sozial eta politikoak, botere gehiegikerien eta ustelkeriaren salaketak. Askotariko krisi garaietan, genero beltzaren loratzea ez da, egiaz, arraroa; Daniel Chavarría zenak zioenez, literatura beltza «generorik aproposena da patologia sozialetik eratortzen diren dramak jorratzeko». Formula aristoteliko zaharrari jarraikiz, goxotasuna eta erabilgarritasuna aldarrikatzen zituen idazle kubatartuak: fikzioaren eta mitoen bidez zerbait entretenigarria sortu salaketa politikoa egin asmoz.\nXIV. mendean izurri beltzak Europa hartu zuen bezala zabaltzen ari da gure kaleetan eskuin muturraren patologia, eta, hala, badirudi genero beltzak nondik edan izanen duela datozen urteotan ere. Gauak eta kaleak gureak dira, oihu mugimendu feministak; antzera katalanek, kaleak beti gureak izanen dira. Eta kaleak ez dira, noski, mitoa baizik.


2020ko apirilaren 03a, ostirala | Ordua Euskal Herrian 07:47:10\nGizakion HIESa tximuen birus baten aldaerak eragin duela frogatua da eta berritan demostratu 1959an hasi zela mundura hedatzen Kinshasatik, 1890-1950 artean oihanetik hirira iritsita. Baina nola egin du jauzia? Aipatu dira hiritartzea, prostituzioa, sexu harremanen aldatzea. Gutxi aipatu da mediku kolonialek eduki duten erantzukizuna.\nIrudia Madamme Lugane izeneko batek egina da eta Le médicament qui devait sauver l’Afrique liburuan sartu du artikulu honen iturri nagusia den Guillaume Lachenalek. Belgikaren edo Frantziaren mendeko lurralde batean herritarrak txandaren zain daude loaren eritasunaren kontrako injekzioa hartzeko. Lachenalek liburu gogorrean kontatu du zein metodo bortitzez behartzen zituzten herritar guztiak txertoa hartzera. Jacques Pépinek, berriz, The Origins of AIDS-en txertaketa masibo haiek lotzen ditu HIESaren zabaltze harrigarriarekin. Pépin doktore quebectarrak urte luzez egin du lan Afrikan eta liburuaren pasarte batean aitortzen du menturaz berak ere kutsatua izango diola norbaiti eritasuna, ohartuta zein baldintzatan burutzen zen medikuntza.\nMediku zuriak Afrikan beltzei txertoak jartzen, Europako bizimodu erosoa abandonaturik urruneko malerusei miseriatik ateratzen laguntzera joandako heroiak... Kolonialismoaren fama txarra gainditu duten pertsonai bakarretakoak izango ziren. Aldiz, haien artean Afrikan medikuntzan aritutako Jacques Pépin quebectarrak “The origins of the SIDA” liburuan aitortu du ziurrenik berak ere lagundu ziola izurri beldurgarriari indar hartzen. Infernurako bidea asmo onez harriztatua omen dago.\nLa vie des idées aldizkari elektronikoan Guillaume Lachenal antropologoak aurkeztu ditu Pépinen ideiak HIESaren jatorria azaltzen saiatu diren beste hipotesi famatuenen artean. 1999an The River (Ibaia) argitaratu zuen Ed Hooper kazetari ingelesak proposatuz izurria eragin zutela mediku belgikarrek orduan berena zuten Kongon poliomielitisarentzako txerto berriak probatuz, 1950eko hamarkadan.\nGeroztik egindako ikerketek baztertu duten arren polioaren hipotesia, Hooperren liburuak bazuen meritu bat: luze eta zabal erakutsi zuela Afrikako kolonietako jendeak laborategiko akuritzat erabili zituela Mendebaldeko medikuntzak.\nLachenalek dio hari horri tiraka Jacques Pépinek idatzi duela orain arteko libururik baliosena. “Egileak, Quebeceko mediku bat eritasun kutsakorretan berezitua, liburuan eskaini du GIBaren (VIH) eboluzioaren historiaren sintesia eta ikerketa historiko originala, ondorioztatzeko HIESa Afrikako erdialdean abiarazterakoan erabakigarriak izan zirela medikuen injekzio esterilizatu gabeak; hau da, HIESaren jatorria hein batean iatrogenesiak –medikuek eragindako kalteak)–eragin duela”.\nGaur frogatutzat ematen da Giza Immunoeskasiaren Birusa (GIB) XX. mende hasieran azaldu zela Afrikako erdialdean. 1959an borborka ari da birusa Kinshasa hiri nahasiaren erraietan. Baina nola egin du jauzi tximutik gizakira? Nola bilakatu epidemia hain denbora laburrean? Nola azaldu Kamerungo hego-ekialdeko oihanetik Kinshasara eta mundu osoraino hedatuz egin duen bidea?\nTximu handietatik jendeengana pasatu zen hauek haiek ehizatuta jatean, hori demostratuta dago. “Oihaneko haragia” jatea, Mendebalde aberatseko jendeon ikuskerari ondo dagokio esplikazio hori; iradokitzen du afrikarren halako bekatu bat naturaren legeen kontra, gero zabalduko dena hiritartzeak eta deskolonizazioaren desmasiek bultzata, tartean antzinako sexu jokaeren aldatzeak.\nBaina, galdetzen du Pépinek, basoan tximuen haragia betidanik jan baldin badute eta haragi horren kontsumoa izugarri handitu bada 1990eko hamarkadatik oihan tropikalen krisia dela eta... orduan zergatik azaldu da GIB XX. mendean eta ez lehenago, eta ez geroago?\nMilioika txertatze kolonietan\nIkertzaile askok galderaren arrapostua topatu dute gaur Kinshasa den Leopoldvillen. Inguruan parerik gabeko hiritzarra XX. mende hasieran, sexu harremanez transmititzen den birus batentzako aproposa zen: etorkinez eraikia, sexu ratio beldurgarria (gizon asko, emakume gutxi), prostituzio handia eta zentralizatua...\nHipotesiak badauka funtsa, baina alde ahulak ere bai. Zergatik zabaldu da HIESa askoz gehiago eta azkarrago beste eritasun kutsakorrak baino? Adituek egin dituzte simulazioak eta datu guztiak kontutan harturik, tartean harreman heterosexualek berez –beste faktoreen laguntzarik gabe, hala nola genitaletako zauriak edo beste infekzioak eta abar– daukaten arrisku maila, nekez ulertzen da izurriaren hedatze beldurgarria.\nJacques Pépinek bestelako hipotesi bat proposatu du: medikuen injekzioen garrantzia. Hau bera ari dira defenditzen 2000. urtetik beste aditu asko, tartean, Preston Marx primatologoa, Ernest Drucker epidemiologoa, David Gisselquist aditua eta Frantzian Jacques Leibowitch HIESaren militante ezaguna.\nXX. mendearen lehen erdian Afrikan aldaketa handiak ikusi dira demografian eta sexualitatean, baina baita medikuntzan ere. 1910etik aurrera Kamerundik hasi eta Aintzira Handietaraino potentzia kolonialek sekulako programak antolatu zituzten gaixotasun tropikalen kontra, bereziki loaren gaixotasunaren (tse-tse euliek kutsatzen duten famatu haren) eta Pian gaixotasunaren kontra.\nPrebentzio kanpaina handiak antolatu zituzten estatu kolonialek –funtsean eskualde horretan Belgikak eta Frantziak–, injekziotan oinarrituak. “Médecine de masse” deitzen dio Guillaume Lachenalek. Agintari kolonialen lehentasunetako bat zen belgikarren Kongon, Kamerunen eta Frantziaren Ekuatore Afrikan. Bigarren Mundu Gerraren ostean jo zuten gailurra herritarren txertatze kanpainok. “Milioika eta milioika afrikar erabili zituzten katean jarrita odol ateratze eta injekzio ugaritan, batzuekin erabilitako xiringak eta orratzak ondorengoekin erabiliz”.\nGIB izurriaren hasiera honela irudikatzen du Pépinek: ekipo mediku bat iristen da Kamerungo hego-ekialdeko herri isolatu batera, non aditu guztiek aipatzen duten ehiztari famatuak –txinpantze gaixotu batek immunoeskasiaren birusa pasatu diona– bereaz kutsatu dituen herriko beste batzuk erizainek eta medikuek erabilitako xiringa eta orratzen bidez. Gogoratu behar da GIBa kutsatzeko esterilizatu gabeko injekzioak askoz hobeak direla sexu harremanak baino.\nSortu delarik kutsatutako jende multzo aski handia, horietako bat edo batzuk joango ziren Leopoldvillera. Hiri handiak GIBak gehiago ugaritzeko pagotxa aurkitu zuen. Asko aipatu baita prostituzioa, Pépinek nabarmendu du hain zuen prostitutak bereziki tratatzen zituztela txertaketa kanpainetan medikuek, bide batez beren buruak ere arriskuan jarriz, desinfektatu gabeko materialen erabilera okerragatik.\nTeoria honentzako frogatzat erakusten du Pépinek berak oso ondo ezagutzen duen C Hepatitisaren Birusarekin (CHB) gertatua. Hau oso gutxi kutsatzen da sexu bidez eta, droga zainetatik hartzen dutenak kenduta, iatrogenesia izan da kutsatze bide nagusia: medikuntzak berak eragindako kaltea. Egipton beste eritasun baten kontrako txertaketa kanpainetan kutsatu ziren milaka jende CHBz.\nLaburbilduz, badirudi hein batean kolonien garaiko masa medikuntzak bere ahaleginean nahi gabe eragin duela GIB izurrite bilakatzea. Guillaume Lachenalek bere artikuluan dioenez, “akrobaziatan jardun beharra dago HIESaren irakurketa soilik sexuala egiten jarraitzeko, medikuntza kolonialaren eraginak kontutan hartu gabe”.\nKanal hauetan artxibatua: HIESa | Afrika


Etorkizuna teknologia berrietan dago | Jakingarriak\nJakingarriakElkarrizketakTeknologiak eskolanEtorkizuna teknologia berrietan dago\n2013 Urt 11\nEtorkizuna teknologia berrietan dago\nMitxel Garziari, Bilboko Luis Briñas Santutxu ikastetxeko irakasleari egindako elkarrizketa\n2009/02/01. Hemen argitaratua: Elkarrizketak, Teknologiak eskolan.\nElkarrizketatua(k): Mitxel Garcia\nAldizkariaren zenbakia: 65\nIKT proiektua duela urte batzuk sortu zen. Alde batetik, ikastetxean teknologi berriak ezartzeko sortu zen, umeek teknologia berriak erabiltzen ikasteko eta irakasleen lana errazteko. Momentuz, arrakasta handia izaten ari da, baina badakigu teknologia berrien munduak aldaketak jasaten dituela une oro, eta prest egon behar gara edozein aldaketatarako.\nZeintzuk dira arrazoiak teknologia berriak eskolan sartzeko?\nTeknologia berriak erabilita umeei motibatzea eta lana erraztea lortzen dugu. Informazioaren gizarte honetan beharrezkoa dugu internet ezagutzea. Tresna hau ondo erabiltzen ikasten badute, ospea lortuko dugu, umeak motibatuta egongo direlako. Informatikak lana errazten badu, guztion artean arrakasta lortuko du, baina ez badu lana errazten, ez du arrakastarik izango.\nUmeen artean, gainera, ez badute ezer ikasten eta lana ez bada deigarria, ez dute motibaziorik. Geure ardura da eskola-munduan informatika sartzea, bai lana errazteko eta bai lana egiteko motibazio handiagoa lortzeko ere.\nEz genuenean internetik erabiltzen, umeek liburu bat irakurri behar zuten eta formulario bat bete, hori guztia eskuz egin behar zuten; baina, egun, formulario hori interneten eskegi behar dute eta metodo honekin liburu gehiago irakurtzen dutela konturatu naiz. Motibatuago daude. Gero, agian, aspertzen hasiko dira, baina hori gertatzen baldin bada aldaketak egin beharko ditugu.\nGutxi gorabehera, zenbat urterekin hasten dira umeak teknologia berri horiek erabiltzen?\nIKT proiektuan nire klaseko umeek bakarrik parte hartzen dute. Ume hauek 5-6 urte dute, eta irratian ez ezik, webgunean ere parte hartzen dute. Hori bai, gerora begira, gainerako ikasleen artean zabaltzea da gure helburua.\nTeknologia zerbitzuak, halaber, txiki-txikitatik erabiltzen dituzte. Irratian parte hartzen dute eta euren marrazkiak webgunean ere sartzen dituzte.\nProiektu honetan umeek non hartzen dute parte?\nEuren marrazkiak, testuak, aurkitu duten edozein bitxikeria eskegitzen dute, eta, horrela, internet erabiltzeko aukera dute. Bestalde, hiztegi entziklopedikoa ari dira garatzen. Euskaraz ez dago informaziorik eta horrek euskaraz aurkitzeko eta idazteko oztopoak jartzen dizkigu. Horregatik, hiztegi entziklopediko honekin, gai baten inguruko informazioa eskegitzen dutenean euskarazko hiztegi entziklopedikoa sortzen dute euskaraz ikasteko.\nHorrez gain, arrakasta handia duten txat horietako bat ere erabiltzen dugu: Google Talk du izena, eta etxetik ikasleekin eta gurasoekin hitz egiteko aukera ematen digu. Askotan, umeek etxeko lan bat ulertzen ez baldin badute, Google Talk erabiltzen dute zalantzak niri galdetzeko. Horrez gain, bloga, gelako agenda, ordutegia, gelako museoa, hiztegi entziklopedikoa… egiten dituzte.\nBestalde, gure ikastetxeak irratia dauka, eta bertan umeek ere hartzen dute parte. IKT proiektu honekin, webgunean sartu ditugu irratiko fitxategiak eta Alemaniatik, Txinatik, Estatu Batuetatik, Kolonbiatik entzuten digute. Astean milaka sarrera ditu gure webguneak.\nTeknologia berri hauek erabiltzean beste komunikazio mota bat garatu al da?\nKomunikazioa guztiz aldatu da. Lehen gurasoekin hitz egiteko ordu batean geratu eta ikastetxean hitz egiten genuen. Orain, interneten bitartez, edozein momentutan dugu aukera elkarrekin hitz egiteko.\nUmeak oraindik ez dira bakarrik aritzen interneten eta gurasoen laguntza behar dute. Horrek harreman estuagoa sorrarazten du gurasoen eta umeen artean.\nEta nola ikusten duzu etorkizuna?\nEtorkizunak ez du mugarik hemen. Irekia da. Batek daki zer gerta litekeen hilabete barru. Etorkizuna teknologia berrietan dago.\nMitxel Garzia Bilboko Luis Briñas Santutxu ikastetxeko irakaslea da. Irakasleaz gain, informatikaria ere bada. Horregatik, nonbait, beharrezkoa ikusi zuen informatika ikastetxean hedatzea. Horren ondorioz IKT proiektua jaio zen.